Янги йилни ФИФАнинг янги президенти Жанни Инфантино ўзи режа қилган инқилоб билан бошлади. Кейинги ўн йилликнинг иккинчи мундиалидан бошлаб жаҳон чемпионати иштирокчилари сони 48тани ташкил қилади. Бу қарор юзасидан турлича фикрлар янграмоқда. Кеча эълон қилинган мақоламда, бу қарорнинг салбий томонлари ҳақида тўхталиб ўтгандим. Мақолани ёзиш давомида фикрларимга тескари фикрлар пайдо бўлиб қолди. Бошида жамоаларнинг сони 48тага оширилишининг салбий томонлари кўпдек туюлганди. Энди ижобийлари ҳам етарличадек кўринмоқда. Бугун шу ҳақда гаплашамиз.\n«Инфантино карамшўрваси». ЖЧ иштирокчилари сони оширилиши қанчалик тўғри?\nЭнди бизда ҳам умид бор!\nЭнг асосийси, бу Ўзбекистон терма жамоасининг ҳам имкониятлари ошиши. Истайсизми, йўқми, бугунги кундаги футболдан келиб чиқиб, мухлис-у мутахассисларнинг аксар қисми Ўзбекистон терма жамоаси ҳозирги форматдаги ЖЧга чиқишига ишонмай қўйган. Осиё учун бериладиган 4,5та ўриннинг, кучимизга реал баҳо берадиган бўлсак, ошиб борса 0,5тага даъвогарлик қилишимиз мумкиндек кўринмоқда. Инфантинонинг янги таклифида энг кўп йўлланмалар тақдим этиладиган минтақалардан бири Осиё бўлиб турибди. Айтишларича, ОФК учун 8,5та йўлланма берилади. 9 йилда Осиёдаги 9та кучли жамоадан бири статусини ҳам йўқотиб қўймасак, ҳеч бўлмаса «битта-битта морожний еб қайтиш» имкониятимиз энди кўпроқ бўлади.\n48 жамоа бу биринчи навбатда турнир географиясини кенгайтиради. Жаҳон чемпионатига жуда яқин келиб, охир-оқибат йўлланмадан қуруқ қолиб кетаётган терма жамоалар учун бу жуда яхши имконият бўлади. Жаҳон чемпионатида иштирок этиш футбол ривожи учун янги босқич бўлишини Ўзбекистон футболи мисолида ҳам кўп гапирганмиз. Жаҳон чемпионатига чиқсак, футболчиларимизнинг рекламаси ошади, кучли бешликда пайдо бўламиз ва ҳоказо гапларга кўп дуч келамиз. Бу Ўзбекистонга ўхшаш исталган терма жамоа учун ҳам мос келади. 48та терма жамоа чемпионатга бўлган қизиқишнинг (мамлакатлар ҳисобга олинса), кенгайишига сабаб бўлади. Иштирок этадиган футболчилар сони ошади, клублар трансфери учун кўпроқ футболчи реклама қилинади. Телеаудитория ошишига ва албатта ФИФА ва мусобақа мезбон мамлакатининг кўрадиган фойдаси кескин ошишига замин яратади.\nЯна бир гап. Инфантино ҳақ. 48 терма жамоа бутун дунё миқёсида ҳисобга олинганда атиги 20 фоизни ташкил қилади. Қитъа чемпионатлари иштирокчилари сонини, минтақанинг умумий мамлакатлари ҳисобидан келиб чиқиб ҳисобланг. Европада деярли 50 фоиз иштирокчи қатнашади, Осиёда бунданда кўпроқ, КОНМЕБОЛнику айтмаса ҳам бўлади.\nЖамоалар савияси? Исландия ваъда беради!\nЖамоалар сонининг бу қадар кескин оширилишига нисбатан норозилик биринчи навбатда ўйинлар сифатига таъсир қилиши билан изоҳланмоқда. Лекин ўтган йилги Европа чемпионати кўрсатдики, кўҳна қитъада кучли жамоалар 16тадан анча кўп экан. Исландия, Венгрия ёки Шимолий Ирландия кўрсатган футбол сизга савиясиз кўриндими? Ёки зериктириб қўйдими? Биргина ўша Исландиянинг ўзи қанчалик шов-шув бўлди? Қандай реклама бўлди. Уларнинг атрофидаги афишалар. Хуллас, бу тажриба қайсидир маънода ўзини оқлади. Тўғри жаҳон чемпионати иштирокчилари сонининг оширилишидан кўпроқ Африка ва Осиё минтақалари ютиши айтилмоқда. Европага бериладиган йўлланмалар сони тахмин қилинаётганидек 16та эмас, кўпроқ бўлиши янада қизиқарлироқ ўйинларни кўпайтириши мумкин. Бунга мен ҳам қўшиламан. Аммо бошқа тарафдан Африкада сўнгги йилларда мундиалларда кўриниш бермаётган тўртта кучли терма жамоани топиш мумкинлигига сиз ҳам ишонасиз тўғрими? 2002 йилда сенсация кўрсатган Сенегал, ЖЧ бўйича энг омадсиз кўринадиган Миср каби терма жамоаларни кўриш қизиқмасми, сизга? Ёки ўтган йилги мундиални яхши савияда ўтказган Янги Зеландияга ўхшаган янги жамоалар пайдо бўлишига ишонмайсизми?\nФутбол ривожланишда давом этмоқда ва бундан кейин ҳам ривожланишда давом этади. Бир неча йил олдин профессионал футболчилари саноқли бўлган ва бугун кўпчиликнинг меҳрини қозонган Исландияга ўхшаган жамоалар чиқиб келаверади. Мураббийларимиз ёдлаб олган гап борку «Футбол ўйнашни ҳамма ўрганиб олган», ахир.\nЮқоридаги фикрни давом эттирамиз. Футбол ривожланган, ривожланмоқда, бундан кейин ҳам ривожланади. Жаҳон чемпионатлари тарихига назар ташласак, вақти келиб иштирокчилар сони ошиб борганини кўрамиз. 1930 йилги дастлабки мундиалда 13та жамоа иштирок этган. 1998 йилги Франциядаги мундиалдан бошлаб эса жамоалар сони 32тага етказилди. Албатта кимдир «24дан кейин 32» қоидаси бўйича жамоалар сонини 40тага етказиш тўғрироқ бўларди, дейиши мумкин. Бироқ бу ҳолатда турнир форматини тузиб чиқиш жуда мураккаблашиб кетарди. Тасаввур қилинг бир гуруҳда бештадан жамоа иштирок этадиган мундиал гуруҳ босқичини. Албатта 2026 йилдан бошлаб амалда бўладиган турнир форматини ҳам идеал деб бўлмайди, лекин 40та жамоа учун тузилиши мумкин бўлган форматдан кўра бу яхшироқ кўринмоқда.\nЙиллар ўтган сари ўзгаришлар кўпаймоқда. Футбол қоидаларига ҳам қанча ўзгаришлар киритилди. XXI аср технологиялари ҳам аста-секин кириб келмоқда. Бу пайтда эса Инфантино айтганидек XXI асрнинг ҳам ўз мундиали бўлиши керак. Янги аср футболи билан! Янгича мундиал билан.\nПирло: менинг услубимда ўйнайдиган футболчи йўқ 00:46


Айтиш жоизки, биринчи ўқишдаги муҳокамадан кейиноқ мазкур қонун лойиҳаси масъул қўмита аъзолари, депутатлар, мутахассис ва экспертлар иштирокида жойларда кенг муҳокамадан ўтказилди. Халқ билан учрашувларда мактабгача таълим муассасалари ходимлари, ота-оналар, нуроний кексалар томонидан, аввало, Президентимиз Шавкат Мирзиёев юртимизда “Тарбия гўдакликдан бошланади”, деган ҳикматли сўзига амал қилиб, таълим-тарбия соҳасидаги ўзгаришларни унинг энг қуйи босқичи – мактабгача таълим тизимидан бошлангани, янгидан-янги замонавий боғчалар қурилаётгани мамнуният билан эътироф этилиб, миннатдорлик билдирилди. Мазкур соҳада илгари мавжуд бўлмаган қонун қабул қилинаётгани мамнуният билан тилга олинди. Шу боис, нафақат жамоатчилик, балки, депутатлар ҳам мазкур қонунни сўзсиз қабул қилиш лозим деган қатъий тўхтамга келдилар.\nДарҳақиқат, мактабгача таълим соҳаси узлуксиз таълим тизимининг бирламчи бўғини ўлароқ, ҳар томонлама соғлом, баркамол шахсни тарбиялаш ҳамда фарзандларимизни мактабга тайёр ҳолда етказиб бераётгани ғоят муҳим аҳамият касб этмоқда.\nКейинги йилларда мамлакатимиз раҳбарининг ташаббуси билан мактабгача таълим ва тарбияни тубдан ислоҳ этиш мақсадида соҳани янада такомиллаштириш, самарали бошқарув тизимини ташкил этиш борасида бир қатор амалий чора-тадбирлар кўрилди. Давлат ва нодавлат мактабгача таълим ташкилотларининг моддий-техник базасини мустаҳкамлаш ҳамда кенгайтириш, малакали педагог кадрлар билан таъминлаш, шу орқали мактабгача таълим муассасаларига болаларни қамраб олишни кескин оширишга алоҳида эътибор қаратилди. Таълим-тарбия жараёнларига замонавий таълим дастурлари ва технологияларини татбиқ этиш орқали болаларни ҳар томонлама интеллектуал, маънавий-эстетик, жисмоний ривожлантириш ҳамда уларни мактабга тайёрлаш сифатини тубдан яхшилаш бўйича амалий ишлар қилинди.\nЭътиборли жиҳати, кўрилган чоралар натижасида, юртимизда давлат-хусусий шериклиги, аутсорсинг каби замонавий механизмлар биринчи бўлиб айнан мактабгача таълим тизимига кенг кўламда, самарали ва сифатли жорий қилинди. Давлат мактабгача таълим ташкилотлари билан бир қаторда, нодавлат мактабгача таълим муассасалари ҳам шиддат билан ривожланиб, улар сони муттасил кўпайиб бормоқда.\n— Жойларда аҳоли, сайловчилар билан учрашувларимиз чоғида, айниқса, мазкур қонун лойиҳасининг жамоатчилик ўртасида муҳокамасини ўтказган пайтларимизда одамлар бугун боғчаларнинг кўпаяётганидан мамнун эканликларини қайта-қайта айтмоқда, — дейди Олий Мажлис Қонунчилик палатаси депутати Акмал Раҳмонов. — Сабаби, боғчалар сони ортиб, қамрови кенгаймоқда. Боғчада тарбияланган бола билан у ерда бўлмаган боланинг тарбиясида, дунёқарашида жуда катта фарқни сезасиз. Шу жиҳатдан, давлатимиз раҳбарининг оқилона сиёсати сабаб бугун таълимда узлуксизликни таъминлаш мақсадида айнан шу тизимга катта эътибор қаратилаётгани бежиз эмас. Биз депутатлар буни чуқур англаган ҳолда, мазкур соҳадаги муносабатларни тартибга солувчи қонун қабул қилиш нечоғли муҳим эканини яхши биламиз.\nХўш, бу қонун лойиҳаси халқимизга нима беради? Аввало, у болаларимизни ҳар томонлама етук, интеллектуал салоҳиятли этиб тарбиялаш, маънавий-эстетик, жисмоний жиҳатдан ривожлантиришга, мамлакатимизда давлат ва нодавлат мактабгача таълим ташкилотлари ўртасида соғлом рақобатни вужудга келтириш орқали мактабгача таълим билан болалар қамрови кўламини босқичма-босқич оширишга, уларга солиқ имтиёзлари ва преференциялар, бюджет субсидияларни ажратиш ҳамда мактабгача таълим-тарбиянинг муқобил шаклларини жорий этишга кўмаклашади.\nАна шулардан келиб чиқиб, мажлисда “Мактабгача таълим ва тарбия тўғрисида”ги қонун депутатлар томонидан катта кўтаринкилик билан қабул қилинди ва маъқуллаш учун Сенатга юборишга қарор қилинди.\nКўришлар сони: 3689


Суратдаги қочқин ростдан ҳам ИД жангарисими? - BBC News O'zbek\nСуратдаги қочқин ростдан ҳам ИД жангарисими?\nImage caption ИДга қарши курашган Лаит Ал Солиҳнинг сурати нотўғри талқин қилинган\nFacebook да гўёки Исломий давлат жангарисининг қочқин сифатида Оврўпага кириб келаётганини "исботловчи" сурат тарқалиб кетган. Ушбу баҳс сиёсатчиларнинг мигрантлар орасида жангарилар ҳам кириб келиши мумкин деган хавотирларини яна ўртага олиб чиққан.\nЖангариларнинг Сурия ва бошқа мамлакатдан келаётган мигрантлар оқимига қўшилиб Оврўпага сингиши ҳукумат ва экспертларни кўпдан бери хавотирга солиб келарди. Бироқ мигрантнинг гўёки ўзини Исломий давлат деб таништираётган гуруҳ жангчиси эканлигини "исботловчи" вирус сурат ушбу хавотирларни савол остига олган.\nFacebookдаги олдинги ва кейинги ҳолат акс этган икки расм маъноси биринчи қарашданоқ тушунарлига ўхшайди. Биринчисида ҳарбийларга хос кийиниб олган соқолли эркак қўлида қурол кўтариб олган. Иккинчи расмда эса унга жуда ўхшаш эркак соқолларини қиртишлаб олган, футболка кийиб орқасига қора сумка тақиб олгани акс этган. Унинг остига сурат Македония чегарасида олингани ёзилган.\nРасмлар остига "Бу йигитни эслаяпсизми? Ўтган йили ИШИД суратларида тушганди - энди у "қочқин", - дейилган ва "Биз шунчалик гўлмизми ёки бошқа нарса!" - деб ёзиб қўйилган.\nСурат Facebook саҳифасидан 70 мингдан кўп маротаба бўлишилган ва Twitter орқали ҳам ёйилган. кўп мингдаги изоҳларнинг қолдирилишига асос бўлган.\nИсломий давлат жангчилари ёки бошқа жангарилар мигрантлар инқирозидаги тартибсизликдан фойдаланиб Оврўпа давлатларига сизиб кириши мумкинлиги ҳақида расмийлар томонидан кўтарилиб келинади.\nИД масъуллари одам савдоси билан шуғулланувчилар фойдаланиб келадиган Ўрта ер денгизи орқали жангариларни Оврўпага юбораётгани ҳақида мақтаниб келади, бироқ ушбу даъволарни исботлаш ўта қийин.\nСуратдаги қочқин ИДга қарши курашган жангари\nЛекин ИД жангариси қочқин сифатида расмга тушган бўлса, бунга ишониш қийин. Чунки бошпана изловчи сифатида унинг шахсияти одатга терс равишда яхши ҳужжатлаштирилган.\nУнинг исми Лаит Ал Солиҳ ва ўтган ойда у Associated Press хабар агентлиги томонидан тайёрланган материал қаҳрамони бўлган. У Озод Сурия армияси қўмондони бўлганини ва\nФуқаролар урушидан олдин эса она шаҳри Ҳалабда сувоқчи бўлиб ишлаганини айтган.\n"Шаҳарнинг 70 фоизи вайрон бўлди... Сурияда Ал Қоида мени қидирмоқда, ИД, ҳукумат - мен уларнинг ҳаммаси билан жанг қилдим. Менга фарқи йўқ. Айрим одамлар қўрқишади, мен эса йўқ", - деган эди у.\nТарқалиб кетган икки сурат AP ҳикояси чоп қилинганидан сўнг Atlantic веб саҳифасида монтаж қилинган ҳолда пайдо бўлди. Ушбу саҳифада Солиҳ "Сурия мухолифатининг собиқ қўмондони" сифатида тақдим қилинди. Расмлар Twitter ва Facebook айлана бошлади. Унда Солиҳнинг Сурия жангларидаги иштироки тушунарсиз бўлиб борди.\nСуратларнинг бир версияси остидаги изоҳларда Оврўпага оқиб келаётган катта сондаги мигрантларни қандай тақсимлаш борасидаги баҳслардаги фикрлар иккига бўлинганини кўриш мумкин.\nСўнгги кунларда Британия ва бошқа Оврўпа давлатлари кўпроқ суриялик қочқинларни қабул қилишини эълон қилди. Ушбу ваъдаларга омманинг фикрини кескин ўзгартирган 3 ёшли Айлан Курдининг жасади акс этган расмларнинг чоп этилиши сабаб бўлгани айтилмоқда.\nШунга қарамасдан Саудия арабистони ва Қувайт каби Форс кўрфазидаги бой давлатлар қочқинларга бошпана бермаганлиги учун танқид остига олинган.\n"Сиз томонингиздан қўйилган ушбу суратда ИД билан курашган жангари акс этган. Нима учун фактларни бир чеккага суриб қўйиб жасур одамларни тарбиясизларнинг таъналарига қолдиряпсиз", - деб ёзди фойдаланувчилардан бири сурат остига.\nУнга иккинчиси шундай жавоб қолдирган: "Ушбу одамнинг ИД аъзоси ёки эмаслигидан қатъий назар, агар минглаб бўлмаса, камида юзлаб Исломий экстремистлар сохта қочқинлар орасида Оврўпага осонлик кириб келаётганига аминман."


Қайнонанинг баддуоси (Ҳаётий воқеа) - Fitrat.uz\nБош саҳифа / Аёллар сахифаси / Қайнонанинг баддуоси (Ҳаётий воқеа)\nҚайнонанинг баддуоси (Ҳаётий воқеа)\nSentabr 22, 2017\tҚайнонанинг баддуоси (Ҳаётий воқеа)da fikr bildirishni o'chirish 374 Кўришлар\nХизмат сафари билан вилоятимизнинг турли ҳудудларида бўлганимизда ёши улуғ онахонларимизнинг дуоларини олиш, мазмунли суҳбатларидан баҳраманд бўлиш одатга айланган. Кўпни кўрган, эл таниган бу дуогўйлар насиҳатлари келажак ҳаётимизни гуллаб яшнашига, турмушимиз фаровон бўлишига, жуфти ҳалолимиз билан бахтли яшашимизга замин яратади. Ана шундай суҳбатларнинг бирида айтилган воқеа ҳали-ҳануз қалбимни ларзага солади. Ҳаётда шундай воқеалар содир бўладики, унинг хикматини яратгандан бошқа ҳеч ким англолмайди. У балки бандалари тўғри йўлдан оғмасликлари учун Ўзининг қудратини намоён этар.\nХуллас, воқеа шундай содир бўлган экан. Тожихон опа тўнғич ўғли билан узоқдаги қариндошларини йўқлаш учун сафарга отланади. Совға-саломлар билан жигаргўшаларини йўқлаб, бир неча кун меҳмондорчиликда бўлади.\nЙўл чарчоғиданми, бироз тоби қочади. Сўнг холаси Тожихон опани маҳалладаги аёлларни даволовчи момога олиб боради. Уйнинг остонасига қадам қўяр экан, уларни очиқ чеҳрали нурлигина момо кутиб олади. У узоқдан ташриф буюрган меҳмонларни уйига таклиф қилар экан, минг ҳижолат билан ўтирғизгани жой тополмасди. Қаранг, бу қандай меҳр-оқибатки, нотаниш меҳмонни ҳам таббассум билан қаршиласа. Бу фақат бизнинг шарқона удумимиз сабаб, холос.\nХуллас, меҳмонлар ичкарига ташриф буюришади. Шу пайт ғимир-ғимир қилиб юрган хонадон келини кўриниб қолади. Момо астагина имлаб меҳмонларга дастурхон ёзишни буюради. Бирдан келиннинг юзида норозилик аломати пайдо бўлиб, салом-алик ўрнига ҳар кимга ҳам чой қўявераманми деб дағдаға қилади.\nКелиннинг сўзлари момога оғир ботади. Ахир меҳмонннинг олдида ҳам шундай дейдими? Зарур иш билан келмасалар, қўй сўйиб чақирсанг ҳам келмайдилар-ку! Момонинг юзи қизарган ҳолда, минг хижолат билан “Келинимнинг тилини илон чақадиган-да”, деб узр сўрайди. У маюс кўзларини дераза томонга тикиб, ўйга толиб қолади.\nВақт карвони узоқ масофаларни босиб, орадан йиллар ўтди. Тожихон опа ҳар галгидек биз ҳикоя қилаётган қишлоққа яна йўл олди. Қавму қариндошларини кўриб, кўнгли яйради, улар билан дилдан суҳбат қурди. Ахир, улар волидаи муҳтарамасининг жигаргўшалари, уларни кўрса, онасини кўргандек бўлади-да. Шундай суҳбатларнинг бирида анча йиллар олдин учратган момо ҳақида сўраб, унинг аҳволи билан қизиқди.\nВақти соати етиб, момо бу дунёни тарк этган, катта ҳовлида келин ўзи хоҳлагандек ҳаёт кечирар, бирор кимса остона ҳатлаб келмасди. Кунларнинг бирида яйловга ўтлаб кетган сигир қайтиб келмади. Қош қораймоқда, лекин ундан дарак йўқ. Ғира-ширада болалар уни қидиришга кетишди. Ичига ош ботмай онаси ҳам уларга эргашди. Аксига олиб отаси ҳам далада эди.\nТун қоронғусида болалар сигирни топиб келишди. Лекин онадан дарак йўқ. Энди сигир қолиб, ҳамма онани қидиришга тушди. Аммо ҳеч қаердан топа олишмади. Онасини йўқотган болаларнинг кўзига уйқу келмади.\nТонг ҳам отди, ҳамон онадан хабар йўқ эди. Шу пайт қишлоқдан оқиб ўтадиган анҳор олдида одамлар ғала-ғовури эшитилди. Ногаҳон ўтиб кетаётган йўловчига анҳор бўйида бир шарпа кўринди. Яқинлашса, одамнинг боши, ичидан илон чиқиб кетаётган эди. Ҳаттоки тилини ҳам еб битирган, не кўз билан кўрингки, бу болаларнинг онаси эди. Анҳорнинг бўйида айланма бўлиб, аёл шунга тушиб кетган эди. Бу мудҳиш воқеа ҳаммани ларзага солди.\nШу аснода ўйга толасан киши, унинг тақдирига шу битилганда. Балки инсоннинг ўзи ҳам сабабчидир. Балки бир муштипар онанинг кўнгли ранжибгина айтган сўзлари, йиллар ўтиб таъсир қилдимикан.\nКелтирилган мисоллар келин ва қизларимизни янада ҳушёрликка чорлайди деган умиддамиз. Маҳаллалардаги фаолиятимиз давомида, оилавий низоларга дуч келамиз, уларнинг аксарияти қайнона-келин ўртасида бўлиб, ёш келинлар бироз сабрсизлик қилиб, қайнонанинг кўнглини ранжитмоқда. Улар билан суҳбат ўтказиб, келишмовчиликларни бартараф этишга харакат қиламиз. Шу ўринда айтгим келади: Гўзал келинларимиз! Қайнонани онадек қабул қилинг, уларни авайланг. Иншааллоҳ бахтли оилалардан бўласиз. Оналаримиз қўллари фақат яхши дуоларга кўтарилсин…\nАввалги Ҳижрий тақвимга кўра янги йил\nКейинги Паркент тумани “Беш каппа” жоме масжидида бўлиб ўтган китоб сайлидан фото лавҳалар


«Onlayn»даги «Qaysar_qiz» - 18 Апреля 2011 - Eng zo'r sherlar ! Самые лучшие стихи ! Yana siz bilan!\nSayt faoliyatini davom ettirish kerakmi?\nBarcha javoblar: 424\nPayshanba, 13.12.2018, 07:00\nГлавная » 2011 » Aprel » 18 » «Onlayn»даги «Qaysar_qiz»\n«Onlayn»даги «Qaysar_qiz» ёки\nинтернет бекатидаги ёхуд мухаббат киссаси.\nБу вокеага якинда роппа-роса бир йил булар экан, дея гап бошлади Султон исмли кахрамонимиз. Ушанда ёшим йигирма саккизда эди. Мен одатдагидай ишга шошилиб турдим. Хатто аёлим тайёрлаган эрталабки чойни ичмай:\n- Нилуш хафа булма, ишга кеч коляпман. Тагин хамкасбларим, «Рахбаримиз булиб кеч келади» деб карашларини хохламайман…\nАёлим огироёк. Ойимларни хай-хайлашларига карамай сахарлаб туради. Уйдагилар дастурхон атрофига йигилгунича эрталабки чойни тайёрлайди. Ойимлар билан дарвозахонага чикиб, йулим хатарсиз булиши учун кулини дуога очади. Хуллас Худога шукрки, оиламдан кунглим хотиржам…\nИшим эса реклама хизматлари билан боглик. Икки йилдан бери реклама агентлигида бошкарувчи лавозимида иш юритаман. Шунинг учун рулда булсам хам, хаёлан олинган буюртмаларимга ранг бераман. Хамкорларим шартнома тузишса, нималар дейишимни уйлайман, кискаси кандай килиб офисга етиб келганимни сезмайман.\nХонамга киргач одатдагидай шахсий компьютеримни интернетга улаб, «Mail Agent» программасини очдим. «Сизга хат». Яна буюртмани кабул килдим. Кун буйи телефон жиринглайди, интернетдан реклама дизайни учун расмлар карайман, тайёр буюртмаларнинг камчиликларни айтаман, вакти келганда асабийлашиб, соат олти булганини сезмай чарчайман…\nОфисда кадам товушлари камайгач, узимни чалгитиш учун «Мой мир»га кирадиган одатим бор эди. Келган хатларга жавоб бериб булгач, «Мои гости» сахифасини очдим. Сахифа очилиши билан, «Qaysar_qiz» «nickname» сохибаси негадир диккатимни тортди. Мен хам иккиланмай унинг оламига ташриф буюрдим. Анкетадан йигирма уч ёшлиги ва ТошМИ талабаси эканлигини укидим. «Коротко о себе» дарчасида: «Хамма билан самимий, очик булишга харакат киладиган оддий кизман. Аммо узимдаги барча хиссий, инсоний фазилатларни мужассамлаштирган холда сизга сирли туюлишим мумкин…». Беркитмайман, бу сузларни мени бефарк колдирмади. «Фото со мной» папкасини очишга шошилдим. Кош-кузлари кора, истарали, кулгичлари узига ярашган кизалок компьютердан менга жилмайиб турарди. Ишонасизми шу тарика канча вакт утирганимни билмайман. Астафируллох дейман узимга-узим, интернетдаги севгига ишонмасдинг-ку, булмасам бу ерда канчадан-канча кизларни курганман. «Qaysar_qiz» нимаси билан мени узига тортаётган экан? Ёки истаралилигими? Уйда гулдай аёлим кутиб утирганида, хаёлларим бир тарафдан узимга кулгилидай туюлди.\nКоровул билан хайрлашиб машинамга утирдим. Йулда кетяпман-ку, хаёлларим уша кизда. У билан куришмаган, гаплашмаган булсам нимасини уйлайман? Хозир нима килаётган экан? Соат хам, алламахал булиб колган. Ухлаяпти, эртага укишга боради. Кизика, ернинг кайсидир бурчагида бир инсон, сиз хакингизда уйлайдию, сиз эса хеч нарсани хис килмайсиз…\nХаёллар хам кизик. Мен канчалар уни уйламай десам, янада купрок унга якинлашаётганимни сезардим. Эртаси куни интернетга кириб «Mail Agent» программасини очдим. «Qaysar_qiz» «onlayn»да утирган экан. Сирли кизга ёзишни бошладим. Аммо хаммаси шунчалик жиддий тус олиб кетишини хаёлимгаям келтирмаган эдим. Салом-аликдан сунг:\n-Балки якиндан танишармиз?-дедим мен.\n-Майли, факат бир-биримизга сирли буламиз.\n-Канчалик сирли булсангиз, шунчалик инсонни кизиктирасиз. Кейин интернетда кузим кузизга тушмайди. Муносабатларнинг хаммаси хаёлий.\n-Узини «овотти» деб уйламангу, сир була колсин.\n-Майли, унда исмингиз вактинчалик «Ча» була колсин.\n-«Ча» хамма нарсага «ча» кушимчасини кушсангиз, уша айтаётган нарсангизни кичкинаси булади. Мен хам сизни каттамас, кичкинарок тасаввур киламан,-деб хазиллашдим.\n-Мен кичкина эмас, катта булсамчи? Унда канака исм куясиз?\n-Хоп, унда сизни опоки дейман буладими?\n-Вой, кичкина опокила хам булади. Сизга коил, мантикан, сухбатдошингизни сирли булишига карамай, сузидан ушламокчимисиз?\n- Жуда хам шаддод экансиз-ку.\n-Исмим Рухсора, танишганимдан хурсандман :)\nБиринчи сухбатимиз ана шундай кизик хазиллар билан бошланганди. Бора-бора унга урганиб колдим. Рухсоранинг ташки гузаллигиданам, ички олами мени кундан-кунга хайратга соларди. Гап-сузлари, дунё карашининг кенглиги. Оллохга булган мухаббати, самимий тилаклари, дуо килиши хамма-хаммаси…Энди хонамда соатлаб уни «onlayn» булишини кута, тушликни хам эсдан чикарардим. Уйга машинада кетаётиб, иш билан «параллельно» Рухсорани уйлаб кетардим. Лекин виждоним икки ут орасида кийналарди. Оилали инсонман. Аёлим огироёк. Нилушга бор мехримни берсам-да, кузига карашга кийналардим. Рухсорани эса бундан хабари йук. Уни хам менга бефарк эмаслигини сезганман. Аммо Рухсорани йукотиб куйишдан жуда-жуда куркардим. Бир куни иккимизнинг сухбатимиз учун янги номер олдим. Иккита кул телефоним булса, бири чунтагимда турарди. Иккинчисини эса, компьютер колонкалари ёнига куйиб куярдим. Сабаби Рухсорадан смс келса, колонкалардан «помех» кетарди. Шунда юрагимнинг уриш пульсини, бармокларимгача хис килардим. Чунки «Рухсорадан смс келяпти»…\nБир хафта, мени хаётимни тубдан узгартириб юборди. Ёшим ундан катта булсада, сухбат оркали Рухсорадан куп нарсаларни ургандим…Кейин учрашувга таклиф килдим. Бошида рад этди. Аммо юрагимдаги мухаббатим рост эканлиги, хеч булмаса бир бора куришишимизни илтимос кила кундирдим. Биз учрашдик. Хаётдаги Рухсора расмдаги Рухсорага ухшамасди. У хаётда чиройлирок экан. Кузимиз-кузимизга тушганда хаяжонланиб кетсакда, бир-биримизга бирдирмасликка харакат килардик. Кафега кирганимизда хам мендан кура у куп гапирар, харакатларини, кош чимиришини томоша кила жилмаярдим. Куриниши жиддий булгани билан, жуда шух ва шаддод киз эди. Энди биз тез-тез учрашардик. Куз фасли булгани учун бир зумда кеч тушади. У билан бирга булсам хамма нарсани эсдан чикарардим. Катта шахарни кечгача бирга айланиб, хазиллаша, бакириб кулардик…Бу бахт узокка чузилмаслигини билсамда, хакикатни очиш вакти хали келмади деб нотугри уйлаган эканман…\nОфисда мажлисни тугатиб, энди ташкарига чиккан эдим хамки, телефоним жиринглади. Карасам Ойимлар! «Углим табриклайман, кизли булдинг…» Хурсандлигимдан кандай килиб югуриб машинага утирганиму, гул олганимни билмайман. Тезлик билан касалхонага етиб бордим. Палата эшигини очганимда Нилуш хам, хамшира киз хам, кириб келганимни сезишмади. Уларнинг сухбати авжида экан:\n- Султон акамлар киз тугилса, исмини Рухсора куямиз деганлар…Ия ана узлари хам келдилар-ку…\nКулимдаги гулни караватнинг бир четига куйиб кизимга кардим. Кизим, менинг кизим! Нилушнинг кулларида ухлаб ётган жажжигина чакалокнинг кулларидан упдим. Кизим ширин ухлаб ётарди. Кейин нимадир демокчи булиб, хамшира кизга юзландим. Юзландиму, ер устида турганим эсимдан чикиб кетди. Не куз билан карайки, каршимда Рухсора турар эди. Нигохларимиз тукнашди. Хаёлларим остин-устун булиб кетди. Рухсоранинг кузлари ёшга тулишни бошлаган булса-да, негадир узини йукотгани йук. «Сизларни холи колдираман», дея ташкарига чикди. Аёлим эса Рухсорани мактай бошлади. Кизим дунёга келаётганида бош шифокорга ёрдамлашгани, кули енгиллиги, албатта мен хам «рахмат» деб куйишим кераклигини айтди. Ичимдаги огрикни, кандай холатга тушганимни сизга сузлар билан таърифлаб бера олмайман…\nКасалхонадан чикиб кетаётиб, Рухсора утирадиган хонани топиб эшигини такиллатдим. Хеч ким жавоб бермагач, узим хонага кириб бурчакда йиглаб утирган Рухсорани куриб, шундайин галати холга тушдимки…у эса бошини кутармай, пичирлаб факат бир гапни кайтарарди «Илтимос кетинг…»\n…Эртаси куни эса почтамда шундай хат турарди: «Мени севасизми? Унда аёлингизни кунглини олинг. Кизингиз Рухсорани гулдай устириб, бахтини куринг. Сиз узингиз муносиб мехрибон умр ёлдош топган экансиз. Уша куни ховликиб палатага кирганингизда, кузларингизда бахт, юрагингизда оталик туйгуси барк урарди. Сиз ота булдингиз! Худо сизларга фарзанд ато этди. Оллохим мархамат этган эканки, фарзандингизни дунёга келишини курдим. Кизингизни нозик бармокчаларини, кулчаларини упаётганингизда сизларга жудаям хавасим келди. Кейин менга юзланиб нимадир демокчи эканлигингиз эсимда, бирдан нигохларимиз тукнашди. Ичимдан «Сиз?» деган садо отилиб чикмокчи булганида, узимни зурга ушладим. Сиз хайратлана менга тикилиб турардингиз. Аллакачонок узилган риштани сеза, кузим ёшга тулди. Мен кузимни юмишни истамадим. Ташкарига отилиб чикишни хохлардиму, узимни яна тийдим. Аёлингиз нигохларимизни сезмасин дея палатани аста тарк этдим. Хонамга етиб олгач, боядан бери томогимни занжирлаган огрикни куйиб юбордим. Мен йиглардим, туйиб йиглардим. Бу алам ва севинч ёшлари эди…\nБошка сиз билан хатлашмайман, сиз хам хаммасини унутинг. Аёлингизни урнига узимни куйиб курдим. Качондир мен хам кимнингдир аёли буламан. Бу дунё кайтар дунё. Кайтишидан куркаман…Бахтли булинг Султон ака… »\nБу киз инсонми ёки инсон киёфасига кирган фаришта? Хакикатдан хам хаётда севги, мухаббат туйгулари узгача, аммо унданда масъулиятни хис этадиган оила ва фарзанд бор. Мен эса иккисини адаштира Рухсорани дилини огритдим. Минг огрик билан охирги хатимни унга ёлладим:\n«Кечир мени Рухсора. Нега такдир мени шундай синади? Нега сени олдинрок учратмадим? Биласанми сен билан танишганимдан сунг юрагимда сен…кучогимда эса аёлим буларди. Унга вафоли умр йулдош булишга, доимо кулиб туришга харакат килардим. Караб турардиму, ичимдаги огрикдан дод деб бакириб юборгим келарди…Гуё дилим тубида ухлаб ётган энг огир мухаббат тулкини хозир куз ёши билан ташкарига отилиб чикадию…Тамом! Хаётимни остин-устун килиб ташлаши хеч гап эмасдай. Эсингдами, шахар шовкинини согиниб, иккаламиз катта кучаларни кечгача айланардик. Сени жахлингни чикаришни жудаям ёктирардим. Кузларингга караб туймасдим. Бугун иш билан шахарда юрсам, хар бир бурчакдан сенинг овозинг келаётганга ухшади. Овозингни кумсаяпман. Ёлгиз колдим дегунча эса, хаёлимда тинмай сенинг суръатинг гавдаланаверади. Ёнимда тургандай буласан гуё. Каердандир шух овозингни эшитаман. Кузларинг, жилмайишинг…Ё Худо жинни булдимми дейман гохо. Ишон, телба булишнинг масофаси унчалик хам узок эмас экан…Юрагим биргина сени ширин сузингга канчалар талпинишини тасаввур эта олмайсан. Балки яна учрашармиз, армон булган мухаббатимизни такдирнинг буюрган синовларида яна эслармиз. Аммо унутма, сен мени хаётимни ёритган юлдузисан. Сен мени севишга ургатдинг. Биламан хозир йиглаяпсан. Шу сузларни яна бир бор такрорлашимга ижозат бер. Гузалгинам, эркатойим йиглама! Йигласанг, хидоят йулига бошловчи, Раббимиз учун ЙИГЛА…Илтимос мендан рози бул…»\nБиласизми, мен ушанда Рухсорани севсамда, аёлим билан кизимни калбини ярим килиб кета олмасдим. Менинг айбим билан мухаббат армонга айланди. Азоблана куз ёш тукан севги, аллакачонок жон берган булсада, Аллохдан бир ниятим ижобат булишини доимо сурардим. Эртага у турмушга чикади… шунда у борган кошона нурга тулишини жудаям хохлардим.\n…Кайси куниям укамнинг монтаж хонасига шошилиб кирдим. Стол устида ёйилиб турган суръатлар орасида, ок либос сохибасига кузим тушди. Маликасини кулида кутариб турган шахзода ва умр ёлдошига табссум хадя этаётган келинчак… У гузал кузларнинг ширин эгаси, Рухсора эди. Юрагим яна бошкача уришни бошлади. Рухсора жудаям чиройли келин булибди! Кулимда бахтли никох курган икки ёшнинг расмини ушлай яна ният килдим: «Уларни, Аллох панохида асрасин…»\nКатегория: Dildagi hikoyalar | Просмотров: 4720 | Добавил: Surayyo | Рейтинг: 3.4/19\naduj biyoja_ajoyib juda\ngap bo'liwi mumkin emas,doxwat.\nSulton Odammi asabiga teyadigan ish qipsiz\nxamma saytta bir xil xikoyalami qaysi saytga kirsam wu...... kim kimdan ko`chirgan bilib bo`midi ....\nжудаям ажойиб хикоя. менга энг ёккан тарафи, бу хикояни ростлиги, АЛЛОХНИ, оила масълиятини эсдан чикармаган одамлар хали хам борлиги\nYaxshi xikoya ekan lekin man bundanam qizig'roq xikoya db o'yludim :)\ntatta vokea ekaaaaaaaan\n3. nargiza nodira\nTo‘y-tantanalaringiz biz bilan yanada chiroyliroq bo'ladi.


Самарқанд шаҳрида йўл-транспорт ҳодисаси содир этиб, воқеа жойидан қочган ҳайдовчи ушланди - zarnews.uz\n2019 йил 21 октябрь куни соат 11:40 лар атрофида номаълум ҳайдовчи бошқарувида бўлган оқ рангли “Ласетти” русумли автомашина Самарқанд шаҳар Али Қушчи кўчаси бўйлаб (Бедил кўчаси томондан) Буюк Ипак йўли кўчаси йўналишида бошқариб келиб, йўлни кесиб ўтаётган, 1992 йилда туғилган, Самарқанд шаҳри Хотира кўчасида яшовчи Наталья Беткинани уриб юборган.\nШунингдек, ушбу ҳайдовчи машинасида пиёдага йўл бериб тўхтаб турган “Дамас” русумли, 30Z 141 КА давлат белгили автомашинага нисбатан ҳам тўқнашув содир этиб, воқеа жойидан кетиб қолган.\nБунинг оқибатида фуқаро Н.Беткина тан жароҳатлари билан Республика шошилинч тиббий ёрдам илмий марказининг Самарқанд филиалига жойлаштирилган. Ҳозирда унга тиббий ёрдам кўрсатилиб, уйига жавоб берилган. “Дамас” автомашинасига эса моддий зарар етказилган.\nҲолат юзасидан қидирув-суриштирув ҳаракатлари олиб борилиши натижасида “Ласетти” русумли, 30Q 273 QA давлат белгили автомашинаси фуқаро Л.П. тегишли эканлиги аниқланди. ЙТҲ содир этилган вақтда мазкур автомашинани 2001 йилда туғилган, Ургут тумани Жартепа қўрғони, Будори қишлоғида рўйхатда туриб, ҳозир Самарқанд шаҳар Кимёгарлар қўрғонида вақтинча яшаётган Д.А. бошқаргани маълум бўлди.\nЙўл-транспорт ҳодисаси юзасидан суриштирув ҳаракатлари олиб борилмоқда.\nҲайдовчилардан тушунтириш хатлари олиниб, тан жароҳати олган фуқарога судга оид тиббий экспертиза ҳамда автомашиналарга нисбатан автотехник экспертизаси тайинланган.\nДоллар ва евро нархи ошди\n…Бирдан севиб қолиш мумкин баҳорни\nСамарқандга “доставка” қилинган дори манзилига етиб бормади


Касбий малака ва билимларни ривожлантириш бўйича ҳудудий кенгашлар ташкил этилади — Review.uz\nКасбий малака ва билимларни ривожлантириш бўйича ҳудудий кенгашлар ташкил этилади\n2021 йил 1 апрелгача “profstandart.uz” касбий стандартларнинг ягона очиқ портали ишлаб чиқилади.\nҲуқуқий ахборот портали хабарига кўра, “Малакаларни баҳолаш тизимини тубдан такомиллаштириш ва меҳнат бозорини малакали кадрлар билан таъминлаш чора-тадбирлари тўғрисида”ги Президент қарори қабул қилинди.\nҚарорга кўра, Хизматчиларнинг асосий лавозимлари ва ишчилар касблари классификатори такомиллаштирилади.\nолий таълим муассасаларида амалиётга йўналтирилган таълим дастурларини жорий этиш мақсадида дуал таълим тизими жорий этилиши;\nЧет эл фуқароларини Россияга ишга жалб қилишнинг янги тартиби жорий қилинди


Нуқтаи назар: Бойлик бойлар учун заҳарми? » Ўзбекистон янгиликлари – Zamin.uz\nНуқтаи назар: Бойлик бойлар учун заҳарми?\n08 март 2017, 19:26\nМижоз ҳар доим ҳақми ёки сотувчи?\nАввал бошданоқ таъкидлашни истардикки, бу мақола харидор ва сотувчи ўртасидаги муносабатларга дахлдор эмас. Балки реклама воситасида кишилар онгини бошқаришга оид. Шу билан бирга, унда бадавлат кишиларнинг антиқа қизиқишлари, уларни бошқариш қанчалик осон экани хусусида. Америкалик иқтисодчи ва трейдер, «Қора оққуш» назарияси муаллифи Нассим Талиб шу ҳақда фикр юритади, деб ёзади Kun нашри.\nАксар одамлар бой бўлгани сари ўз манфаатларидан келиб чиққан ҳолда хатти-ҳаракатларини бошқариш малакасидан маҳрум бўлиб боришади. Улар ўз хоҳиш-истаклари устидан назоратни йўқотишади, аксинча сунъий қоидаларга бўйсуна бошлашади. Бу эса уларнинг ҳаётини тобора мураккаблаштиради ва азият чекишларига сабаб бўлади.\nШу ўринда савол туғилади: хўш улар ушбу сунъий қоидаларни қаердан олишади? Бунинг жавоби эса жуда оддий. Мазкур қоидаларни уларга ниманидир катта пулга сотмоқчи бўлганлар ўйлаб топишади ва бойларнинг онггига сингдиришади. Ҳа, бу савдо ўйинидаги хусусий манфаат муаммосининг аксидир.\nЖамиятнинг ўзига тўқ қатламининг дунё қарашига, уларга бирор жиҳозни ўзаро рози-ризолик билан сотиш воситасида пул топишни истаганлар таъсир кўрсатади. Харидорларнинг бой-бадавлат бўлгани эса нур устига аъло нур. Чунки, улардан ўз манфаати йўлида фойдаланаётганлар, одатда, камроқ имкониятга эга бўлган кишилар тоифасига мансуб бўлгани боис, биров-бировни айблашни хаёлига ҳам келтиришмайди.\n“Гап шундаки, – деб ёзади мақола муаллифи – бир сафар мен Мишлен юлдузига эга ресторанда кечки овқатни тановул қилдим. У ерга мени бир танишим таклиф қилган эди. У, гарчи мен оддийгина грек ошхонасини маъқул кўрган бўлсам-да, айнан ушбу ресторанда овқатланишда оёқ тираб туриб олди. Қиммат ресторандаги муҳит ҳам ўзига яраша жиддий эди. Кечки дастурхонга тортилган таомлар эса, кичик порциялардаги ва эҳтимол фақат микроскопда кўрса бўладиган турли хил қўшилмалардан иборат эди. Уларнинг таъми, мазаси бир-бирига шунчалик зидки, гўёки синов вақтида имтиҳон топшираётгандек тасаввур ҳосил қилиш мумкин. Бу кечки овқатдан кўра, кўпроқ “томи кетган” филолог билан қандайдир музейга боргансиз-у, ҳамроҳингиз ўзингиз билишни истамаган нималардир ҳақида тинимсиз ваъз ўқишига ўхшаб кетар эди.\nСтолга келтирилган таомлар орасида аксари менга нотаниш, аниқроғи, менинг иштаҳамга мос келадигани учрамади. Кутилмаганда, ўзимга мақбулроқ таомга кўзим тушди, аммо улгурмадим. Навбатдаги таомни узатиш вақти келган эди ва мен ундан бир луқма ҳам татий олмадим. Мен дастурхон узра кўз югуртирар эканман, хизматчининг сўзларини тинглаш асносида диққатимни йўқотишдан ҳадиксираб турдим. Мен ўзимнинг зерикаётганимни билдирмаслик учун жуда катта куч сарфладим. Мени хурсанд қилган бир нарса бор эди – у ҳам нон бўлди. Аммо, нон совуқ ҳолда келтирилган эди. Ким билсин, балки иссиқ нон Мишлен ресторанлари стандартига кирмас”.\nНассим Талибнинг давом этишича, у илк марта ресторанни оч ҳолда тарк этган.\n“Агар менда имкон бўлганида, вақт синовидан ўтган таом, масалан пицца ёки лаззатли бургерни танлаган бўлардим. Шу билан бирга, ресторанда тўланган пулнинг 1/20 қисмини сарфлардим. Аммо, ҳамроҳим шундай қиммат ресторанда овқатлана оладиган киши бўлгани учун ҳам биз бош ошпазнинг, таъбир жоиз бўлса, Мишлендаги қайсидир буйруқбоз томонидан тасдиқланган мураккаб тажрибаси қурбони бўлдик”.\nМуаллифни ажаблантирган нарса, бой инсонларнинг шунчалик енгил нишон бўлишларида эди.\n“Ҳа, бу мен учун Venenum in auro bibitur — тилла идишдан ичилган заҳар каби бўлди. Бундан ҳам таажжублиси, одамларни маънисиз мураккабликлар билан алдашнинг жуда ҳам осонлигидадир. Шу билан бирга, камбағал кишилар бу каби фирибгарликлардан қутулишган. Айнан кўпроқ пул топиш истаги, олимларни, қулай ва осон йўли турганда, ечимнинг мураккабини топишга ундайди. Бизларнинг аксаримиз учун гамбургерлар мазалироқ, бироқ, инсонлар филе-миньон яхшироқ эканига, қиммат бўлгани учун ҳам кўр-кўрона ишонишади”, - деб фикр юритади Нассим Талиб.\nУнинг ишонч билдиришича, жамиятдаги бу каби ҳолларда ижтимоий фикр муҳим ўрин тутади. Масалан, аслида, ҳар қандай кишини қўшнилар билан яхши муносабатда бўлиш имконини берувчи қулай ҳудуддаги унча катта бўлмаган уй қаноатлантиради. Аммо, одамнинг пули етарли бўлса, ижтимоий фикрга бўйсуна бошлайди ҳамда кимсасиз, одамлардан йироқда бўлган улкан ва жозибасиз, ҳашаматли уйга кўчиб ўтишга қарор қилади.\nБундан ташқари, ҳашаматли уй қаср ёки саройдек келса-чи, малакали бошқарувчилар ва хизматчиларни ёллашга тўғри келади. Шу нарсани унутмаслик керакки, инсонга хос илиқликдан мосуво бўлган уйларда жамиятдан бегоналашиш ҳисси пайдо бўлади. Хизматчилар билан лиқ тўла улкан саройда эса бу ҳиссиёт янада кучаяди.\nТаъкидлаш ўринлики, бой одамлар орасида оддий кишидек камтар кўринадиганлар ҳам бор. Улар гап нимадалигини яхши тушунишади. Улар ўзлари учун қулай бўлган жойда исиқомат қилишади, бошқа дабдабали уйга кўчиш нотўғри эканини англаб туришади. Ҳатто, ҳамон ота-онасининг уйида яшаётган бойлар ҳам йўқ эмас. Бу инсонлар, уларнинг танловини уларга нимадир сотмоқчи бўлаётганлар ёки уларнинг пулига шерик бўлишни истаётганлар бошқараётганини билишади. Шу маънода камбағал бўлиш ўзига хос хотиржамликни таъминловчи қулайлик, дейиш мумкин.\nБошқа сўз билан айтганда: агар бойлик сизга танлов борасида имкониятни кенгайтириш ўрнига чеклаётган экан, демак, ниманидир нотўғри бажармоқдасиз. Бунга ишончингиз комил бўлаверсин.\nЭнди келинг, ушбу кузатувларни умумий ҳолат билан қиёслаймиз. Сиз жамоатчиликнинг барчаси бой бўлишини ёки жилла қурса қашшоқликка барҳам беришни ҳоҳлаяпсиз. У ҳолда қуйидаги нарсага эътибор бериш зарур: сизнинг истакларингизни ким белгилаб бераяпти — сиз ўзингизми ёки сизга ниманидир сотмоқчи бўлаётганларми?\nРесторанда бўлган ҳодисага қайтадиган бўлсак, сунъий ва табиий талаблар ўртасидаги фарқни англаб етиш мумкин.\n“Агар менда 200 долларни пиццага ёки 6,95 долларни оддийгина француз ресторани учун тўлаш танлови бўлганида мен 200 долларни осонгина пиццага тўлаган бўлардим. Нега, чунки мен Мишлен ресторанига бормаслик учун шундай қилишга тайёрман! Бу ҳолатни иқтисодчилар салбий фойда деб аташади. Шунга кўра, фаровонликнинг ҳаддан ортиқ ўсиши баъзан фойда ўрнига зарар келтиради.\nКўплаб мамлакатлар фуқаролари тобора бой ва фаровон бўлиб бормоқда ҳамда уларнинг хоҳиш-истакларини бошқалар бошқараяпти. Шу сабабли, пицца арзонлигича қолмоқда, Мишлен ресторанлари фаолиятини давом эттираяпти. Хулоса қилиш ўзингиздан.\nЯнгиликлар » Ҳаёт тарзи » Нуқтаи назар: Бойлик бойлар учун заҳарми?


БМТ Халқаро дуккакли-ғалла экинлари йилини бошлади\n2016 йил БМТ томонидан Халқаро дуккакли-ғалла экинлари йили деб эълон қилинди.\nХабарномада таъкидланишича, дуккакли-ғалла экинлари, шу жумладан, ловия ва нўҳатнинг барча турлари арзон ҳамда оқсил ва фойдали микроунсурларга бой маҳсулот ҳисобланади. Улар Лотин Америкаси, Африка ва Осиёда муҳим озиқ-овқат маҳсулоти саналиб, айрим минтақаларда ҳатто аҳолининг асосий истеъмол маҳсулоти ҳисобланади.\n“Улар асрлар мобайнида инсон тановулининг рационининг муҳим қисми бўлиб келган, - деди БМТ озиқ-овқат ва қишлоқ хўжалиги ташкилоти директори Жозе Грациану да Силва. – Уларнинг озиқ қиймати юқорилигига қарамай, кўпинча айрим жамиятлар уларга паст баҳо берадилар”.\n“Дуккакли-ғалла экинлари озиқ-овқат етишмаслиги, очарчилик, экология, инсон соғлиғини яхшилаш муаммоларини ҳал этишга муҳим ҳисса қўшиши мумкин”, - деб таъкидлади БМТ бош котиби Пан Ги Мун ўз мурожаатида.


«Алданиб қолаётган» фарзандлар тақдири учун ким жавобгар? - AmuNews.uz - энг сўнгги янгиликлар\n«Алданиб қолдим». Бу жумла сўнгги пайтларда тез-тез қулоққа чалиняпти. Айрим қизлар фалон йигит унга бир дунё ваъдалар бериб, кейин ташлаб кетганини, ишончини суиистеъмол қилганини айтиб, дарди ҳол қилишади. Бор айбни йигитларга тўнкаб, ўзини панага олишади. Биз эса айнан мана шу аянчли вазиятни кўзгуга солишга қарор қилдик. Хўш, бундай ҳолларда ким айбдор? Фақат йигитларми?»\n... «Фалон йигит мени ишонтириб, туйғуларимни оёқости қилиб, кейин ташлаб кетди», дея айюҳаннос соладиганлар бундоқ ўйлаб кўришсин, бунда ўзининг ҳам айби йўқми-кин? Ахир номус кўчада ётган чўпмидики, уни исталган одам тепиб кетаверса. Қиз боланинг ҳаёси, номуси қайта тикланмайдиган даражада нозик, муқаддас эканини ҳамма билади-ку! Хусусан, ўша дийдиё қиладиган қизлар ҳам. Хўш, шундай экан, нега ўз номусини ҳимоя қила олмади? Йигитлар нима деса, ишониб кетаверадиган қизларни оқлаб бўладими? Майли, севган ҳам дейлик, лекин севги то ўртадаги муносабатлар муқаддас никоҳ билан мустаҳкамланмагунча ҳамма нарсага рухсат бермайди-ку! Йигитнинг нияти ёмон экан, қизнинг ақли жойида бўлиши керак эмасмиди? Қолаверса, севги кўча-кўйда қўл ушлашиб, хиёбонларда билганини қилиб юриш эмас-ку!”\nУшбу парча telegraf.uz сайтида эълон қилинган "Алданиб қолаётган” фарзандлар тақдири учун ким жавобгар?” номли мақоладан олинган. Мақола facebook ижтимоий тармоғининг "Халқ билан мулоқот – /Диалог с народом” гуруҳига жойлаштирилганидан кейин қизғин муҳокамалар бошланди.\nҚуйида баъзи юртдошларимизнинг шу мавзудаги фикрлари билан танишасиз (Баъзи фикрлар мазмуни ўзгартирилмаган ҳолда таҳрир қилинган):\nManzura Djahed: Унутманглар, қанча ёшларимиз ота-онасиз қариндошлариникида яшаяптилар, ота-онаси хорижда ишлашга кетган. Қариндошлари ота-онаси олди-да йўқ, кўнглини яраламай, деб индамайдилар.\nМухайё Саидова: Ҳозир айрим оналар кийиниш борасида қизларидан ўтишади. Тўйларга борсангиз эътибор беринг, келин қайнонасидан, онасидан фақат оқ кўйлаги билан ажралиб туради. Аввало, қизларга тарбия беришда она масъулиятли бўлиши керак, ота ҳам, албатта.\nMoon Usmanova: ... Савдо қилган пайтларимда оталар кeлиб, қизларига шим олиб берарди. Ҳамма томони ёпиқ турармиш. Қизларни эмас, биринчи навбатда оналарни тарбиялаш кeрак. "Тоника” билан "ласина” кийдирмаслик кeрак. Бошига рўмол ўратиб, узун кўйлак кийдириш кeрак. Кeйин қизлар ўз-ўзидан тўғри йўлга тушади. Эркаклар ўзларини ислоҳ қилиб олса, ҳаммаси зўр бўлади.\nUlugbek Temirogli: Бунда ота-онанинг айби йўқ. Бунга ишқий фильм ва сериаллар сабабчи, деб ўйлайман. Ишонмасангиз, бирор бир сериални кўринг, 4-5-синфда ўқийдиган болангиз югуриб келиб, телевизор олдига ўтириб олади. Ҳозирги фильмлар мавзуси севги, ишқ, эҳтирос. Натижасини кўринг!\nНодира Ахмадалиева: Қуш инида кўрганини қилади. Илгари одамларда андиша бўларди. Бир қиз нотўғри қадам ташласа, қўни-қўшни гапирарди, койирди. Қиз ҳам ўшалардан тортинганидан қадамини ўйлаб ташлар эди.\nPустам Тошов: Мен бу ерда кўпроқ ота-она ва маҳаллани айбдор деб биламан. Уйдан чиқишда ота-она фарзандини назорат қилсин, кўчага чиққач маҳалла. Маҳалла раисларини ва унинг маслаҳатчиларини ҳалол ва обрўли, бошқаларга сўзи ўтадиган инсонлар орасидан сайлаш керак.\nNilufar Karimova: Ҳаммаси ёшларнинг китоб ўқимаслигидан, савияси пастлигидан. Ёшлигимда ўқиган 2 та китобим бутун умрга миямда муҳрланиб қолган: Ўлмас Умарбековнинг "Одам бўлиш қийин” ва Ўткир Ҳошимовнинг "Икки эшик ораси” романлари. Айнан биринчи айтиб ўтган асаримда йигитларнинг қанчалик ўлиб, "оҳ-воҳ” қилиши 2 тийинга арзимаслиги кўрсатиб ўтилган. Бекорга айтишмаган, "ғунажин кўзини сузмаса, буқача ипини узмайди”. Қизлар ақлини йиғиштириб, этагини ёпмагунича, шунақа хор бўлиб юраверишади.\nХайдар Пулатов: Қачонгача бошқаларни айблаймиз. Яхши тарбия олиб, эртага яхши рўзғор қилиб, яхши пул топиб яшаса, фарзандим менинг ҳурматимни ва хизматимни қилади, маҳалла раисининг эмас. Шундай экан, фарзандимиз тарбиясини маҳалла раисининг зиммасига юкламайлик! Чунки унинг ҳам тарбия бериши керак бўлган фарзандлари бор. Фарзанди ютуққа эришган қайси ота ёки она маҳалла раиси билан бўлишган?\nGayrat Omon:Ğayrat Omon: Худди "вой шарманда” деб ёзаётган катта ёшли аёллар ёшлигида йигитлар билан парк айланмагандек... Кап-катта амакиларимиз паркка умуман кирмагандай...\nXalima Malikovna: Кирган, аммо шариатга тўғри келмаган иш қилишмаган, бир-бирини алдаб, кимнингдир бахтига тажовузлик қилмаган.\nМанзура Хасанова: Гап фақат кийимда бўлганида эди... Устига ҳижоб ўраганларнинг баъзилари нима қилганларини кўрсангиз, уялгангиздан ер тагига кириб кетганим яхши, деб ўйлайсиз...\nЁркин Pаимбердиева: Ҳозирги "қуш”лар уясида кўрганини эмас, кўчада кўрганини қиляпти, тарбияни ота-онадан бошлаш керак. Нега нуқул ўқитувчиларга ёпишасизлар, ўқитувчи 5 соат сизнинг болангиз билан бўлади, боланинг қолган вақти ота-оналар ихтиёрида-ку?! Ёки ўқитувчи уйига бориб, овқат қилишни, томорқада ишлашни, кир ювишни, уй тутишни ва ҳокозоларни ҳам ўргатиб беришсинми? Фарзандни ким учун ва нима учун дунёга келтиради ота оналар?!\nҲурматли газетхон! Бу мавзуда Сиз қандай фикрдасиз? Фикрларингизни taraqqiyot2014@umail.uz электрон почтамизга ёки телеграмм орқали 95 605 40 28 рақамига жўнатинг!


“Либослар – дизайни” 2019-2020 ўқув йилида Ёджу Техника институтида очилган 12 мутахассисликдан биридир.\nБизнинг йўналишимизда талабалар қуйидаги композицион йўналишлар бўйича чуқур билим олиш имкониятига эга бўладилар:\n– дизайн дастури (либослар дизайни ва лойиҳасини ишлаб чиқиш)?\n– қалам тасвир/ ранг тасвир?\n– мода тарихи (ижтимоий ва маданий манбаларни ўрганиш)?\n– материал, тўқима, шакли, ранги билан ишлаш?\n– замонавий график дастурлар (инновацион компютер технологиялари билан ишлаш)?\n– тикувчилик техникаси?\n– услуб ва фотография.\nАсосий мутахасислик фанлар “Либослар дизайни” йòналиши талабаларига нафақат чуқур назарий билимларни ўзлаштириш, балки танлаган касблари бўйича кўникмалар ҳосил қилиш ва ривожлантиришга имкон беради.\nКўпгина университетларда фанларнинг стандарт тўпламидан ошиб кетадиган фанлар бўйича кўплаб воситаларни ўзлаштирган ҳолда, бизнинг институтимиз (Ёожу Техник институти) талабалари бошланғич курслардан профессионал мода ҳафталикларида намойишлар ўтказиш, миллий ва халқаро танловларда иштирок этиш ва мода брендлари билан ҳамкорлик қилиш учун ҳақиқий имкониятга эга бўладилар ( патентланган логотиплар), кино ва театр томошаларида амалиёт ўташ. Тренинг лойиҳалари доирасида улар соҳанинг долзарб масалалари билан шуғулланадилар, ижодий фикрлашни ривожлантирадилар ва келажакда креатив директорлар ва модага мос келадиган брендларнинг дизайнерлари каби муаммоларни қандай ҳал қилишни ўрганадилар.\nЎқув дастурининг мақсадлари:\n– Лойиҳадан олдинги тадқиқотларни ўргатиш (“масаланинг ҳолати – тенденциялар – концепция – график таҳлил”) – Мода саноати соҳасида муаллифлик концепцияларини шакллантириш ва яратишни ўргатиш?\n– мода тўпламида дунё тўпламларининг ижодий манбаларини ўрганишга асосланган муаллифлик тўпламини лойиҳа сифатида жорий қилишни ўргатиш?\n– жорий маркетинг ҳолатини жорий тенденциялар кўламида таҳлил қилишга ўргатиш?\n– график таҳлил қилиш кўникмаларига ўргатиш.\n– талабалар ўзларини профессионал муҳитда намоён этиш салоҳиятлари ва қобилиятларига эга бўладилар?\n– талабалар олинган янги билим, кўникма ва дизайн кўникмаларини амалда бирлаштирадилар?\n– Талабалар дизайн ва таҳлилий изланишлар олиб боришади ва олган билимларини индивидуал иш жараёнида қўллашади.\nАсосий таълим дастури\n1 курс: Бакалавриат курсининг дастлабки босқичида ўқув жараёни “Либослар дизайни” йўналиши бўйича талабаларнинг умумий билимлари ва қизиқишларини ривожлантиришга қаратилган.\nАсосий эътибор асосий йўналишдаги мавзуларга қаратилган: жаҳон мода тарихи, қалам тасвир /ранг тасвир, кийим дизайни, рангларни режалаштириш (рангшунослик).\nЧунингдек, қолган вақт корейс, инглиз ва рус тилларини ўрганишга бағишланган. Талабалар информатика, дунё умумий тарихи ва Ўзбекистон тарихи бўйича билимларга эга бўладилар.\n2 курс: Либос дизайни йòналишида бакалавриат курсининг иккинчи босқичида талабалар қуйидаги мавзулар бўйича чуқур билимларга эга бўладилар: Мода расмлари, Костюм тарихи, Мода студияси, витриналар дизайни, Тикувчилик техникаси, Кийим дизайнини режалаштириш, Психология (арт терапия), Эркаклар либоси дизайни, Санъат тарихи.\n3 курс: Либос дизайни йòналишида бакалавр босқичининг учинчи курсида талабалар танланган мутахассислик бўйича билимларини кенгайтиришни ва олган билимларини амалий машғулотлар давомида амалий машғулотларда қўллашни давом эттирмоқдалар.\nТалабалар назарий ва амалий курсларда қатнашадилар: Мода Маркетингининг Ахборот Тизими, Болалар кийимлари ва мода воситаларининг дизайни, Мода аксессуарлари, Дизайн Графикаси.\n4 курс: Либос дизайни йўналишида таҳсил олаётган тўртинчи курс талабалари либос дизайни (инвестиция) бўйича назарий ва амалий билимларни қўллайдилар ва қатъий билим ва кўникмаларини индивидуал инновацион лойиҳаларда жорий қилмоқдалар.\nУлар мода фотосуратлари, мода бошланиши ва қарорларни қабул қилишнинг асосий стратегияси (шахсий тўпламни яратиш), бизнесни режалаштириш (шахсий брендни таништириш), савдо маркасини бошқариш каби соҳаларни ўрганишни давом эттирадилар.\nЛибос дизайни йòналиши услубий асосий, қўшимча, амалий ва ихтиёрий дастурларида тўрт йиллик ўқиш асосида талабалар олган назарий билимларини амалда қўллаш мажбуриятини олади, шунингдек малакавий диплом ишларида ўз кўникмаларини ривожлантиради ва “бош дизайнер ” даражали диплом оладилар.


САРАТОНДА ОРГАНИЗМ ҚИЗИБ КЕТМАСЛИГИ УЧУН НИМА ИСТЕЪМОЛ ҚИЛИШ КЕРАК?\nАччиқ зираворлар, помидор ва бошқа махсулотлар йўқотилган сув ўрнини тўлдиришга ёрдам беради.\nБиз иссиққа қандай реакция билдирамиз?\nИссиқда инсон организми кўпроқ суюқлик талаб қилади. Бу табиий холат. Негаки инсон организми 60% сувдан таркиб топган. Бу сув чучук сув эмас, балки тузли сув хисобланади. Бу тузларнинг асосини натрий (Na) ва калий (K) микроэлементлари ташкил этади.\nИссиқда организм совушга харакат қилиб терлайди. Бунда тери юзасидан нафақат сув балки тузлар, микроэлементлар ва бошқа бирикмалар чиқарилади. Maximal sweating rate in humans текшириш натижаларига кўра марафончилар иссиқ хавода югурганда соатига икки литргача суюқлик ажратар экан.\nСоғлом одамга сув етишмаётганини тушуниш учун, ташналик хисси ва диурез (сийдик ажратиш частотаси, миқдори ва концентрацияси) га эътибор бериш керак.\nАгар кичик хожатга одатдагидан кам қатнаётган бўлсангиз, сийдик ранги тўқарган бўлса – кўпроқ суюқлик ичиш лозимлигини англатади. Шунингдек, овқатланиш рационини тўғри танлаш зарур.\nРационга нималар қўшиш керак?\nЖазирама иссиқда овқат рационига туз қўшиш мухим хисобланади. Хаёт учун керак бўлган натрий бир қатор махсулотларда мавжуд: 100 мл сутда 50 мг, 100 грам тухумда 80мг, 100 грам нонда 250 мг, 100 грам пиширилган гўштда 1,5 грамм, 100 грам сўя соусида 7 грамм натрий мавжуд. Натрийнинг асосий манбаси ош тузи хисобланади (ош тузи, NaCl).\nОш тузининг катта ёшдаги одамларда истеъмол қилиш нормаси кунига 5 грамм (½ чой қошиқ) ни ташкил қилади.\nКалий микроэлементи эса ловия ва нўхатда (100 грамида 1,3 г), ёнғоқда (100 грамида 600 мг) пиширилган картошкада (573 мг) кўп. Калийнинг катта ёшдаги одамларда суткалик нормаси эса 3,51 граммга тенг.\nМеваларни истеъмол қилаётганда инсон «емайди» балки «ичади» десак муболаға бўлмайди. Негаки улар 90% сувдан таркиб топади. Оддий сувдан фарқли равишда мевалардаги сувда минерал ва тузлар хам мавжуд.\nСабзавотларни бутунлигича ёки салатлар кўринишида ейиш мумкин. Оз миқдордаги ош тузи йўқотилган натрий ўрнини тўлдиради. Ўсимлик ёғи ва йогурт эса таъомнинг озуқа қийматини оширади. Салатга шунингдек, ёғсиз гўшт, балиқ гўшти ва пишлоқ қўшиш орқали – оқсил билан бойитиш мумкин.\nСалатарни тоза сув, квас ёки қатиқ билан ейиш маъқул. Иссиқ чой ичиш хам мақсадга мувофик бўлади.\nМуздек суюқ овқатлар\nБу идеал вариант хисобланади: яъни организм хам овқатланади хам суюқлик балансини тўлдиради. Хар қандай миллий ошхоналарнинг ўз совуқ суюқ овқатларини рецепти мавжуд. Масалан, лавлагили шўрва, окрошка, гаспачо, таратор, холодник, ботвинник.\nБундай суюқ таомлар асосини сабзавотлар, сабзавот ва гўшт, сабзавот ва балиқ гўшти ташкил қилади. Ичимликлар турлари хилма-хил. Масалан: квас, кефир, қатиқ зардоби ёки бошқа сут махсулотлари, сабзавотли, қўзиқоринли ёки балиқ гўштили бульонлар.\nОдатда совуқ суюқ таомларни майда тўғралган хушбўй ошкўклар билан истеъмол қилинади. Ўта иссиқ мамлакаларда суюқ таомларга муз бўлакларини қўшиш одатга айланган.\nЗираворлар иссиқ мамлакатларнинг рационидаги энг асосий қўшимчаси хисобланади. Негаки улар айниқса иссиқ мухитда махсулотлар таркибидаги бактерияларни кўпайишини олдини олади. Зираворларнинг овқат хазм қилиш йўлларига аччиқ таъсири енгил кимёвий куйиш чақиради. Унга жавобан эса оғриқсизлартириш учун қониқиш гормонлари қонга ташланади. Уларнинг бу хусусиятидан тиббиётда хам қўлланади. Мисол учун қизил қалампир таркибининг асосий алколоиди хисобланган капсаицинни олиш мумкин.\nЯлпизнинг енгил музлатувчи ва ёқимли таъмидан яхна ичимликлар, десерт ва закускалар тайёрлашда фойдаланилади.\nАччиқ қалампирни кавказ, мексика ва шарқий осиё таомларида доимий мавжудлиги, уларни иссиқ пайтларда қўллашни мақсадга мувофиқлигини билдиради.\nАйтиб ўтишимиз лозимки айрим касалликларда аччиқ ва зиравор таъмларни истеъмол қилиш мумкин эмас.\nИюл 11, 2018 1502 3 Рукн ДИЕТОЛОГИЯ\nMTS – НИМА? ЁКИ САРАТОН МЕТАСТАЗИ ХАҚИДА...\nМай 08, 2019 2184


Февраль ойида 136 нафар Туркия фуқароси Германиядан бошпана сўради\n22:37 / 02.04.2017\nГермания миграция хизматига турк дипломатлари ва ҳарбийлари томонидан бошпана сўралган 262 сўровнома берилган. Бу ҳақида Миграция ва қочқинлар федерал идораси (Bamf) хабарига асосланиб, Spiegel маълум қилди.\nУшбу сўровномаларнинг бирортаси бўйича қарор қабул қилинмаган. Нашрда таъкидланишича, бир ой ичида берилган сўровномалар сони деярли икки карра ошган - февраль ойида ГФР ИИВ турк дипломатик паспортлар эгаларидан бошпана сўралган мурожаатлар сони 136 тани ташкил қилгани маълум қилинган. Сўровномалар 2016 йилнинг июлида Туркияда рўй берган ҳарбий тўнтарув ҳаракатларидан кейин турли вақтларда берилган.\nЎтган йилнинг июль ойи ўртасида Туркиядаги исёнкорлар гуруҳи ҳарбий тўнтарув ҳаракатини амалга оширган. Асосий можаролар Анқара ва Истанбулда рўй берган. Натижада 240 нафар турк фуқароси ҳалок бўлган, 2 мингдан зиёд киши жароҳат олган, исён бостирилган.\nОктябрь ойида ГФР ички ишлар вазирлиги вакили Йоханнес Димрот Туркиядаги тўнтарувдан сўнг 35 нафар турк дипломати Германиядан бошпана сўраб мурожаат қилгани ҳақида хабар берганди. Январь ойи охирида НАТОнинг Германиядаги базасида хизмат қилаётган 40 нафар турк ҳарбийларининг ГФРга бошпана сўраб мурожаат қилгани маълум бўлган.\nТуркия Германия бошпана


АҚШда 8 йил аввал йўқолган қирғизистонлик аёлнинг ўлимида эри гумон қилинмоқда - 0\nАҚШда 8 йил аввал йўқолган қирғизистонлик аёлнинг ўлимида эри гумон қилинмоқда\nSentabr 4, 2020 Sentabr 4, 2020\nАҚШда қирғизистонлик Рабихон Сайдерс (собиқ фамилияси Ҳасанова) ўлими юзасидан суд жараёни давом этмоқда. Айбланувчи – марҳумнинг эри Хэп Сейдерс.\nПенсильвания штатидан яшаган 53 ёшли Рабихон 2012-йилнинг март ойида бедарак йўқолган. Кейинчалик қизи полицияга мурожаат қилган.\nСуриштирув жараёнида Рабихон яшаган уйдаги печкадан кул ва суяклар, қон излари топилган. Шу билан бирга, унинг йўқолгани ҳақидаги версия ҳам кўриб чиқилган эди. Суриштирув ишлари давом этиб, 8 йил давомида унинг тирик эканлиги тўғрисида ҳеч қандай далил топилмади.\nКейинчалик у билан бирга яшаган 66 ёшли эркак Хепга айблов эълон қилинди ва иш 2019-йилда қўзғатилди. Америка оммавий ахборот воситаларининг хабарларига кўра, Прокурор айбланувчи ўз хотинини ўлдирган ва унинг жасадини ёқиб юборгандан сўнг кулини печга солиб қўйган деб ҳисоблашини айтган. Бироқ, айбланувчи айбини тан олмаган.\nШунингдек адвокат Рабихон эридан 3 миллион доллар ўғирлаб қочиб кетганини даъво қилмоқда.\nҲуқуқ-тартибот идоралари Рабихонга тегишли банк картаси, ҳайдовчилик гувоҳномаси ва паспорти, шу жумладан Қирғизистонда фойдаланган паспорти ҳам у йўқолганидан бери фойдаланилмаётганини айтмоқда. Унинг синглиси ҳам у кўп йиллар давомида ҳеч бир қариндоши билан алоқада бўлмаганлигини айтган.\nДунё, Жиноят, Инсон ҳуқуқлари\nҚирғизистондаги 70 мактаб аввалги тартибда ишлаяпти\nРоссиядан келган кўнгилли шифокорлар қайта кетолмаяпти


Афғонистондаги ваҳшийликлар ҳисоботини БМТ яширганми? - BBC O'zbek\nАфғонистондаги ваҳшийликлар ҳисоботини БМТ яширганми?\n3 Октябр 2010\nImage caption БМТ яширган ҳисобот Афғонистондаги Шўро ишғолидан бошланган даврни қамраб олади\nLe Temps газетасининг ёзишича, Совет ишғолидан бошлаб токи АҚШ бошчилигидаги ишғолгача ўтган даврда Афғонистонда инсон ҳуқуқларини оёқости қилиш кенг тарқалгани борасидаги ҳиcобот дунёга маълум қилинмай келган.\nУнда Совет Иттифоқи, мужоҳидлар ва ниҳоят Америка кучлари содир этган "ваҳшийликлар" ҳақида сўз боради.\nLe Temps газетасига кўра, ҳисоботни тайёрлаш учун камида бир йил изланиш олиб борилган ва 2005 йили эълон қилиниши керак эди. Аммо Афғонистон президенти Ҳомид Карзай уни ошкор этмасликни сўраган.\nСабаби - Жаноб Карзай ҳукуматида ишлаётган баъзи мулозимларнинг номлари инсон ҳуқуқларини топтаган инсонлар сифатида ҳисоботда қайд этилган. Шу боис нашр айни ҳисобот атайдан бости-бости қилинган, деб урғулайди.\nLe Temps газетаси эса, ўз мақоласини асосларкан, яшириб келинган бу ҳисоботнинг 300 саҳифалик нусхасига эга эканлигини таъкидлайди.\nҲисобот 1978 йилги ҳарбий тўнтаришдан бошлаб, Совет ишғоли, мужоҳидлар урушлари, Толибоннинг қудратга келиши ва бу ҳаракатнинг АҚШ етакчилигидаги иттифоқчи кучларга енгилиши даврларини қамраб олган.\nУнда "шўролар, коммунист раҳбарлар, Исломий жангарилар ва ҳатто АҚШ кучлари турли даражадаги "ваҳшийликларга қўл урганлари" айтилади, деб ёзади газета.\nМазкур жиноятлар сирасига қийноқлар, рисоладагидек текширилмасдан, шошилинч амалга оширилган қатллар, оммавий жинсий зўрлашлар ва болалардан жангчилар сифатида фойдаланишлар киритилган.


Хоразмдаги қулаб тушган кўприк таъмирланмоқда / Ўзбекистон янгиликлари, энг сўнгги хабарлар\nЖАМИЯТ 0 Шархлар 1448 кўрилди\n14 август куни Хоразм вилоятидаги давлат аҳамиятига эга бўлган 4Р-164 "Хонқа-Янгиариқ-Чиқирчи-Хива" автомобиль йўлининг 6,1-километридаги "Қорақош" заҳкаш кўпригида авария содир бўлган ҳақида хабар берган эдик.\nБугунги кунда мазкур кўприкда Хоразм кўприклардан фойдаланиш унитар корхонаси томонидан тиклаш ишлари бошланган. Бу ҳақда Автомобиль йўллари давлат қўмитаси матбуот хизмати хабар қилади.\nТаъмирлаш ишларига 20 нафар ишчи ва хизматчилар, 10 га яқин махсус техникалар сафарбар қилинган. Автомобиллар қатнови учун эса вақтинчалик айланма йўл ташкил этилган.\nУшбу ҳодиса оқибатида жароҳатланган Хонқа туман йўллардан фойдаланиш корхонасига қарашли, давлат рақами 90 294 КАА юк машинасида бўлган ҳайдовчи ва ишчиларга ўша куннинг ўзидаёқ тиббий ёрдам кўрсатилган. Бугунги кунда уларга шифохонадан уйига жавоб берилган ҳамда даволаниб, ўз вазифаларига киришишган, дейилади хабарда.\nХоразмда имом-хатиб ночор оилага 5 хонали уй қуриб берди ва коммунал тўловлардан қарзларини ҳам тўлади


Россия: рубль яна қадрсизланишни бошлади - BBC News O'zbek\nРоссия: рубль яна қадрсизланишни бошлади\nПойтахт Москвадан олинган хабарларга кўра, бунақаси ўтган сентябр ойидан буён кузатилмаган.\nПайшанба кунги кечки савдоларда 1 АҚШ долларининг қиймати 65 Россия рублига чиққан.\nАён бўлишича, сўнгги бор бу каби ҳолат жорий йилнинг 20 сентябр куни кузатилган.\nХудди шу манзарада Россия миллий пул бирлигининг еврога нисбатан ҳам қайта арзонлашиб бораётгани қайд этилган.\nХабарларга кўра, бунга жаҳон бозорида яна нефть нархининг пастга тушиши ва АҚШ Федерал Заҳира тизимининг декабр ойида Марказий Банк минимал фоиз кўрсаткичларини кўтариш режасида эканига оид гап-сўзлар сабаб бўлган.\n1 АҚШ долларининг қиймати 65 рублга чиққан бир пайтда, евро 83 тийинга қимматлаб, 70,6 рублни ташкил этган.\nЖаҳон бозорида нефть нархининг арзонлашиши ОПЕК ка аъзо давлатларнинг 30 ноябр кунига режаланган учрашувлари арафасида кузатилган.\nЯнвар ойига етказиб бериш кўзда тутилган Brent нефтининг 1 баррели эса, ICE биржасида 46,34 долларга сотилмоқда.\nОхирги йилларда жаҳон бозорида нефть нархининг ўйноқлаб туриши билан боғлиқ вазият Россия миллий пул бирлигининг кетма-кет рекорд даражада қадрсизланиб кетишига сабаб бўлган.\nБунга қўшимча расмий Кремлнинг Украина инқирозида тутган ўрни сабаб Ғарб томонидан устма-уст киритган турли жазо чоралари Россияда янги иқтисодий бўҳроннинг бўй кўрсатишига сабаб бўлган, бунинг таъсири кўплаб собиқ Шўро давлатларига ҳам сезилганди.\nАммо Россия раҳбари нефть нархининг тушиши мамлакати иқтисодиётига зиён етказишини тан олса-да, бунинг "ҳалокатли бўлмаслиги"ни таъкидлаганди.\nШу йил апрел ойига келибгина, Россия рублининг йирик хорижий валюталарга нисбатан яна қимматлай бошлагани кузатилганди.\nАксарият минтақа давлатлари иқтисоди Россиядан келаётган пул ўтказмалари ва импорт маҳсулотларига қарам экани боис, рубль кескин қадрсизланишининг оқибатлари бутун Марказий Осиё бўйлаб ҳам яхшигина сезилган.\nМинтақавий таҳлилчилар Россия рубли ортидан маҳаллий пул бирликлари ҳам ўз қадрини йўқота бошлаганини айтишган.\nАмериканинг "Фридом Ҳаус" ноҳукумат ташкилоти шу манзарада эълон қилган йиллик ҳисоботидаги рақамларга таянилса, уларнинг ортга, Ўзбекистонга юбораётган пул жўнатмалари ҳажми ҳам ярмидан кўпроққа қисқариб кетган.\n‘АҚШ Россия билан дўстлашмоқчи’, Россия-чи?\n"Трамп ғалаба қилcа АҚШ доллари қадрсизланади"


АҚШда йўловчи аёлнинг устига 2 килоли балиқ тушиб кетди\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари АҚШда йўловчи аёлнинг устига 2 килоли балиқ тушиб кетди\t10:38, 14 сентябрь 2016\tАҚШ кўчаларидан бирида кетаётган аёлнинг устига тахминан 15 метр баландликдан лаққа балиқ тушиб кетди, деб ёзади “Tjournal” нашри. Балиқ йиртқич қушнинг панжасидан сирпаниб кетган бўлиши мумкин. Фитнес клубига кетаётган филадельфиялик аёл Лиза Лобрининг бошига 2 килограм келадиган лаққа балиқ тушиб кетган. Гувоҳларнинг айтишича, яқин атрофда қирғий ёки бургут учиб кетаётган бўлган ва у ўлжасини тушириб юборган. Лобрининг айтишича, унинг боши жуда қаттиқ оғриган ва у бир муддат нима бўлаётганини тушунмай қолган.\nҲодиса оқибатида унинг юзи шилинган ва шишиб кетган. У балиқ ҳидидан қутулиш учун узоқ муддат чўмилишига тўғри келган. Лиза бундай ҳодисага ҳаётида илк марта дуч келаётганини айтиб ўтган. “Агар балиқ боланинг бошига тушганида бундан ҳам ёмонроқ бўларди”, дейди у.


Газета Норма маслахатчи / 2014 год / № 6 / Шахсий манфаат\nМен қўшним билан унинг совуткичини 1 000 000 сўмга сотиб олиш тўғрисида келишиб олдим. Бироқ мен дарҳол бундай суммани топиб беролмаганим боис унга закалат – 500 000 сўм қолдирдим, бу ҳақда у тилхат ёзиб берди. Бироқ, тўлов учун келишилган санани кутиб ўтирмай, у совуткични бошқа қўшнисига қимматроққа сотиб юборди. Билишимча, энди у менга закалатни икки баравар қилиб қайтариши керак, тўғрими?\n– Ҳа, сиз ҳақлисиз. Ўзбекистон қонун ҳужжатларида ҳақиқатан ҳам шундай меъёр бор, унга кўра агар шартноманинг бажарилмаслиги учун закалат пули берган тараф жавобгар бўлса, закалат иккинчи тарафда қолади. Агар шартноманинг бажарилмаслиги учун закалат олган тараф жавобгар бўлса, у иккинчи тарафга закалатни икки баравар қилиб қайтариши шарт. Шу тариқа, закалатнинг жарима функцияси намоён бўлади.\nБундан ташқари, шартноманинг бажарилмаслиги учун жавобгар бўлган тараф, агар шартномада бошқача тартиб назарда тутилган бўлмаса, закалат суммасини ҳисобга олган ҳолда иккинчи тарафга зарарларни тўлаши шарт. Яъни агар тарафларнинг келишувига кўра бошқача қоида белгиланмаган бўлса, закалатни тўлаш закалат билан қопланмаган суммага мажбуриятни бажармаслик натижасида етказилган зарарни қоплашдан озод қилмайди (Фуқаролик кодексининг (ФК) 312-моддаси).\nБироқ шуни билиш лозимки, закалат тўғрисидаги келишув, закалатнинг суммасидан қатъи назар, ёзма равишда тузилиши керак. Акс ҳолда шартномага кўра амалга оширилиши керак бўлган тўловлар ҳисобидан тўланган сумма закалат эканлигига шубҳа туғилиши мумкин, шунда бу сумма бўнак сифатида тўланган деб ҳисобланади (ФКнинг 311-моддаси).


Хонанда Наргиз Зокирова Украинадаги урушни танқид қилгани учун 50 йилга Россияга кириши тақиқланди – Газета.uz\nLotinchada На русском языке 25 май 2022, 23:08 Жамият\nХонанда Наргиз Зокирова Тошкентдан Москванинг Домодедово аэропортига учиб бориши билан қўлга олинди. Хонанда Россиянинг Украинага бостириб киришини танқид қилгани учун Ўзбекистонга қайта депортация қилиниши кутилмоқда, дея маълум қилди унинг адвокати Бахром Исмоилов StarHit нашрига, деб ёзмоқда «Коммерсантъ».\nАдвокатнинг сўзларига кўра, у ҳуқуқ-тартибот идораларидан тегишли қарорни қабул қилиб олган, унга кўра хонанданинг 2072 йилгача Россия Федерациясига кириши тақиқланган.\n«Менда 50 йилга киришни тақиқлаш тўғрисидаги қарор бор. Бу махсус операцияни қоралаган жамоат арбоблари оладиган стандарт тақиқ. Бу чеклов Наргиз Зокировага ҳам қўйилган. Наргиз бунга тайёр эди. У бундай чоралар кўрилишини тахмин қилганди. Шунга қарамай, васийлигимдаги ўзининг фуқаролик позициясига содиқ қолади», — деди Исмоилов нашрга қарор нусхаси билан ўртоқлашар экан.\nНаргиз Зокирова Украинадаги урушга қарши бир неча бор очиқ гапирган. Мисол учун, 22 апрель куни хонанда ўзининг Телеграм-каналида: «Украинадан қўлларингни торт! Украина халқини ўлдирган, йўқ қилган, зўрлаган ва талон-торож қилган ҳар бир кишига лаънат бўлсин! Йўқолсин уруш!» — деб ёзди.\n«Дарё»нинг ёзишича, хонанданинг амакиваччаси Жавоҳир Зокиров депортацияга Наргиз Россиянинг Украинага бостириб кириши ҳақидаги фикрлари сабаб бўлганини билдирди. Қариндошининг айтишича, у Наргизни ижтимоий тармоқларда ҳеч нарса эълон қилмасликка чақирган, лекин у огоҳлантиришларига эътибор бермаган. Унинг сўзларига кўра, шу туфайли у ҳатто синглиси билан ижодий ҳамкорликни ҳам тўхтатган.\nАдвокатнинг сўзларига кўра, хонанда АҚШ фуқаролигига эга. У Ўзбекистонда туғилган ва 1995 йилда оиласи билан АҚШга кўчиб ўтган. 2013 йилда у Россиянинг «Голос» шоуси финалчиси бўлди, шундан сўнг у РФда фаолият кўрсатди. 2019 йилда мусиқа продюсери Максим Фадеев хонандани Россияга нафратда айблади, у бу айбловларни рад этди. Россиянинг Украинага бостириб кириши бошланганидан сўнг хонанда Ўзбекистонга қайтганини маълум қилди.


Наманганда шифокорни аёвсиз калтаклаган ака-укаларга суд жазо тайинлади 27-10-2021, 17:41 | Zamin.uz\nЖиноят ишлари бўйича Наманган шаҳар судида оилавий поликлиника шифокорини аёвсиз калтаклаган ака-укалар билан боғлиқ жиноят иши кўриб чиқилди. Бу ҳақда Наманган вилоят суди матбуот хизмати маълум қилди.\nЖорий йил 28 июль куни Наманган шаҳар 10-сонли оилавий поликлиникасига 22 яшар йигит мурожаат қилиб, ўзидан уч ёш катта акасининг ҳарорати кўтарилаётганини билдирган ва навбатчи шифокордан уни кўриб қўйишни сўраган.\nНавбатчи шифокор аканинг ҳароратини ўлчаб, ҳолати яхши экани, тана ҳарорати 36,6 чиққанини айтади. Ака-укалар эса «нотўғри ўлчадинг, ҳолати яхши эмас» деб қайтадан ўлчашни талаб қилган. Шифокор хавотирга ўрин йўқлигини яна бир бор тушунтирган. Бироқ ака унинг жавобидан қониқмай, нотўғри ташхис қўйишда айблаб, шифокор билан жанжаллашади ва уни ҳақорат қилиб, юзига мушт уради. Ука эса шифокорни ётқизиб олиб, калтаклайди. Ичкаридаги шовқинни эшитиб, поликлиника қоровули ва тез ёрдам ҳайдовчиси келиб, уларни ажратади.\nБу пайт шифокор ҳушини йўқотганди. Уни тез ёрдам машинасига солиб, Республика шошилинч тез ёрдам илмий маркази вилоят бўлимига олиб борилади. Бу ерда шифокорга енгил тан жароҳати етганлиги маълум бўлади.\nЖиноят ишлари бўйича Наманган шаҳар судининг очиқ суд мажлисида мазкур жиноят иши батафсил кўриб чиқилди. Унда ака-ука қилмишларидан пушаймон эканликлари ва шифокордан кечирим сўраганликларини билдиришди.\n—Ака-укалар бу ҳатти-ҳаракатлари билан Жиноят кодексининг 277-моддаси 2-қисми «б» бандида назарда тутилган жиноят содир этишган. Судланувчиларнинг содир этган жиноий ҳаракатлари уларнинг айбига иқрорликларидан ташқари суд мажлисида иштирок этган гувоҳларнинг кўрсатмалари, судга оид тиббий экспертиза хулосаси ҳамда жиноят ишидаги бошқа далиллар йиғиндиси билан тасдиғини топди, — дейди Жиноят ишлари бўйича Наманган шаҳар судининг судьяси Нодирбек Раимқулов.\nФото: Наманган вилоят суди матбуот хизмати\nСуд укани Жиноят кодексининг 277-моддаси 2-қисми «б» бандида назарда тутилган жиноятни содир қилганликда айбдор деб топиб, унга нисбатан 2 йил озодликдан маҳрум қилиш жазоси тайинлади.\nСудланувчи акага эса 360 соат мажбурий жамоат ишлари жазоси тайинланди. Жиноят кодексининг 62-моддаси тартибида унинг қамоқда сақланган бир куни мажбурий жамоат ишлари жазосининг 4 соатига тенглаштирилиб, тайинланган жазодан 144 соат мажбурий жамоат ишлари жазоси қолдирилди. “Замин” янгиликларини “Telegram”да кузатиб боринг\nЯнгиликлар » Жамият » Наманганда шифокорни аёвсиз калтаклаган ака-укаларга суд жазо тайинлади


«Конлар ва карьерлар банд этган ерлар учун солиқ туманлар ва шаҳарлар халқ депутатлари Кенгашлари белгилаган солиқ ставкаларига нисбатан 0,1 коэффициент, лалми-яйлов зонада жойлашган ерлар учун эса – 0,05 коэффициент қўлланилган ҳолда тўланади»;\nСолиқ солишнинг алоҳида тартибига эга Ўзбекистон Республикасининг алоҳида ҳудудлари қуйидагилардан иборат: Фарғона вилоятининг Сўх тумани, Риштон туманининг Чўнғара маҳалласи, шунингдек Фарғона туманининг Шоҳимардон, Ёрдон маҳаллалари ва Ҳосилот маҳалласининг Тоштепа – 2 кўчаси.\n1) фойда солиғи бўйича – 1 фоиз. Мазкур солиқ ставкаси Ўзбекистон Республикасининг айрим ҳудудларида солиқ органида ҳисобда турган ва айрим ҳудудларида амалга оширилаётган фаолиятдан даромадлар олаётган солиқ тўловчиларга нисбатан қўлланилади;\n2) жисмоний шахслардан олинадиган даромад солиғи бўйича – 1 фоиз. Мазкур солиқ ставкаси Ўзбекистон Республикасининг айрим ҳудудларида меҳнат фаолиятини амалга ошириш чоғида қўлланилади.\nюридик шахслар учун (бундан бюджет ташкилотлари мустасно) – 1 фоиз. Мазкур солиқ ставкаси Ўзбекистон Республикасининг айрим ҳудудларида меҳнат фаолиятини амалга ошираётган жисмоний шахсларнинг меҳнатига ҳақ тўлаш фондига нисбатан қўлланилади;\nЎзбекистон Республикасининг айрим ҳудудларида меҳнат фаолиятини амалга ошираётган якка тартибдаги тадбиркорлар учун – йилига базавий ҳисоблаш миқдорининг камида бир баравари миқдорида;\n4) айланмадан олинадиган солиқ бўйича – 1 фоиз. Мазкур солиқ ставкаси солиқ тўловчиларга нисбатан улар тушумининг Ўзбекистон Республикасининг айрим ҳудудларида амалга оширилаётган фаолиятидан олинадиган қисмига нисбатан қўлланилади.\nолтинчи–тўққизинчи қисмлари тегишинча еттинчи–ўнинчи қисмлар деб ҳисоблансин;\nЎзбекистон Республикаси Президентининг қарорида Қорақалпоғистон Республикасининг ҳар бир шаҳари ва тумани учун «ўсиш нуқтаси» деб белгиланган фаолият турларини амалга ошираётган янгидан ташкил этилган тадбиркорлик субъектлари – 2024 йил 1 январга қадар бўлган муддатга;\nҚорақалпоғистон Республикасининг Тахтакўпир, Бўзатов ва Шуманай туманларида жойлашган, янгидан ташкил этилган саноат соҳасидаги тадбиркорлик субъектлари – 2024 йил 1 январга қадар бўлган муддатга. Солиқ тўловчиларнинг мазкур тоифаси фойда солиғини ва сув ресурсларидан фойдаланганлик учун солиқни белгиланган солиқ ставкасидан 50 фоиз пасайтирилган солиқ ставкалари бўйича тўлайди;\nҚорақалпоғистон Республикаси Жўқорғи Кенгеси томонидан аниқланган рўйхат бўйича Қорақалпоғистон Республикасида хизматлар кўрсатишга ихтисослаштирилган ва оғир шароитлардаги 45 та маҳалла ва овулларда жойлашган, янгидан ташкил этилган тадбиркорлик субъектлари – 2026 йил 1 январга қадар бўлган муддатга. Тадбиркорлик субъектларининг мазкур тоифаси фойда солиғидан ҳам озод қилинади».\n*Ушбу Қонун Қонун ҳужжатлари маълумотлари миллий базасида (lex.uz) эълон қилинган ва 15.09.2021 йилдан кучга кирди.


2019 ЙИЛ 2 - 8 ДЕКАБРЬ КУНЛАРИ УЧУН САВДО НАТИЖАЛАРИ – Telegraph\nпресс служба December 10, 2019\nШу жумладан биржа савдоларининг ҳажми 721,6 млрд сўмни ташкил этди. Валюта савдо майдончаси орқали сотилган товарларнинг қиймати 1,4 млн АҚШ долларини ташкил этди. Экспортнинг таркибида полиэтиленнинг улуши – 70%, пиролизли газолин – 16%, саноат мойлари – 12% ва бошқа маҳсулотлар улуши 2% ни эгаллади.\nКўргазма-ярмарка савдоларнинг ҳафталик ҳажми 12,9% га ошган бўлиб 29,7 млрд сўмни ташкил қилди, кичик бизнес субъектлари томонидан амалга оширилган харидлар эса 6,9 млрд сўмни ёки тузилган битимларнинг 23,2% ни ташкил этди.\nЎтган ҳафтада давлат харидлари бўйича xarid.uz махсус ахборот порталида тузилган битимларнинг ҳажми 6,3% га ўсиб 105,0 млрд сўмга тенг бўлди. Бюджет ва корпоратив буюртмачиларнинг пул маблағини тежалиши 25,2 млрд сўмдан ошди.\nКўриб чиқилаётган давр мобайнида онлайн аукцион орқали 681 та автомобиль рақамлари сотилди. Сотилган давлат рақам белгиларининг умумий суммаси ўтган ҳафтага нисбатан 6,2% га ўсиб 3,0 млрд сўмни ташкил қилди. Рақобатли савдолар натижасида битимларнинг 20,7% биринчи тоифадаги авторақамларга, 46,4% иккинчи ва 32,9% учинчи тоифа авторақамларга тегишлидир.


Эъзозли инсон – Сурхон тонги\nБош саҳифа / Жамият / Эъзозли инсон\nМай 3, 2019\tЖамият Изоҳ қолдириш 669 Кўрилди\nБугун орамизда уруш даҳшатлари гувоҳи бўлган, уруш ва меҳнат фахрийси Хуррам Муртазоев 1920 йил 20 майда Шеробод туманининг Қорабоғ қишлоғида таваллуд топган.\nБолаликнинг шўх-шодон кунларини “уруш” деб аталмиш бало ўғирлади ва кўплар қатори кўнгиллилардан бўлиб Ватан ҳимоясига отланди.\nУ Белорусь фронтида душманга қарши жанг қилди. Жанг майдонларида 3 марта жароҳат олган бўлса-да, соғ-омон қайтди. Бугун 99 баҳорни қаршилаётган нуроний отахон 27 йил ички ишлар ходими сифатида фаолият юритди. Турмуш ўртоғи билан 6 нафар ўғил, 4 нафар қизни тарбиялаб, эл корига камарбаста этди. Бугун 50 нафар невара, 72 нафар чевара ва бир нафар эваранинг севимли бобоси сифатида умргузаронлик қилаётган табаррук инсонга том маънода ҳавас қилса арзийди. Термиз шаҳридаги “Саховат” маҳалласида яшаб келаётган Хуррам Муртазоев ҳолидан хабар олиш мақсадида ТерДУ академик лицейининг бир гуруҳ ўқитувчилари ва ўқувчилари у кишининг хонадонига ташриф буюришди. Юз ёш остонасидаги бу табаррук инсонга гуллар ва эсдалик совғалари тақдим қилинди. Ташриф ва эътибордан кўнгли чоғ бўлган Хуррам бобо ўзининг уруш хотиралари ва бугунги кун таассуротлари билан ўртоқлашди.\nТэгларжанг уруш фахрий\nОлдинги Муҳими – муаммо ечими\nКейинги Кўклам шодиёналари


Ўтган йил 22 декабрь куни қонун чиқарувчилар, дипломатлар ва журналистларга 4 соатлик мурожаатномасида президент Шавкат Мирзиёев Миллий хавфсизлик хизмати (МХХ) 26 йил аввалги ваколатларига асосланиб фаолият юритаётганини айтиб ўтган. (Ўзбекистон президенти матбуот хизмати)\nТОШКЕНТ – Таҳлилчиларга кўра, Ўзбекистон Миллий хавфсизлик хизматини узоқ йиллар давомида бошқариб келган раҳбар ўзгариши муносабати билан миллий разведка фаолиятида «катта ўзгаришлар» юз бериши тахмин қилинмоқда.\nМирзиёев 1995 йилдан буён хавфсизлик хизматига раҳбарлик қилиб келган 73 ёшли Рустам Иноятовни лавозимидан озод қилди, деб хабар берди чоршанба, 31 январь куни «Халқ сўзи» газетаси.\nУнинг ўрнига собиқ бош прокурор Ихтиёр Абдуллаев тайинланди.\n«МХХнинг ваколатлари қисқартирилади,» деди айни пайтда Францияда бўлган мустақил таҳлилчи Камолиддин Раббимов МХХда бўлган ўзгаришларга шарҳ берар экан.\n«Энди катта ўзгаришлар бўлади,» деди у AFPга э-мактуб орқали.\nИдорадаги туб ўзгаришлар\nМирзиёевнинг сўнгги қарори МХХни ислоҳ қилишга қаратилган биринчи қадам эмас.\nЎтган йил 22 декабрда қонун чиқарувчилар, дипломатлар ва журналистларга 4 соатлик мурожаатномасидаМирзиёев Миллий хавфсизлик хизмати 26 йил аввалги ваколатларга асосланиб фаолият юритаётганлигини айтиб ўтганди.\nЭскирган Хавфсизлик хизмати «ташқи ва ички хавфсизликни ҳимоя қилишга тайёр туриши» учун унинг ваколатлари қайтадан кўриб чиқилиши зарур, деди у.\nМирзиёевнинг 4 соатлик мурожаатини ва январдаги бошқа нутқини кузатган таҳлилчилар наздида, Мирзиёев Ўзбекистоннинг хориждаги элчихоналаридан хавфсизлик хизмати ходимларини олиб ташлашга ваъда бериш орқали Иноятов билан қарама-қаршиликка йўл очганди.\nСиёсатга таъсирни камайтириш\nРаббимовнинг фикрига кўра, Иноятовнинг лавозимидан олиниши, Мирзиёевнинг Ўзбекистондаги назоратини кучайтиради ва МХХнинг Ўзбекистон сиёсатига таъсирини камайтиради.\n2016 йилда собиқ президент Ислом Каримов инсултдан вафот этганидан сўнг, Иноятов мамлакатдаги энг қудратли раҳбарлардан бири бўлиб қолаётган эди.\n60 ёшли Мирзиёев 13 йил давомида Каримовнинг бош вазири лавозимида фаолият юритди ва Совет давридан бери қарийб 30 йил давомида ҳукм сурган собиқ президент вафотидан сўнг, Ўзбекистоннинг янги раҳбари сифатида пайдо бўлди.\n2016 йилнинг охирида президент бўлганидан бери, Мирзиёев Каримовнинг ҳаддан ташқари авторитар ва ўринсиз сиёсатларини тўхтатди.\nИноятов Каримов вафотидан кейинги кунларда ўз қудратини сақлаб қолган бўлса-да, аммо вақт ўтиши билан Мирзиёев ўз қудратини мустаҳкамлаб, ўтган йил Мудофаа ва Ички ишлар вазирлигига ўз тарафдорларини сайлаганидан сўнг ёлғизланиб қолганди.\nМХХга тегишли бўлган бўлинма Ички ишлар вазирлигига ўтказилгач, унинг ваколатлари кенгайган.\nЛазизхон | 2018-02-15\nПрезидентимиз олиб бораётган сиёсатни тугри ва окилона диб биламан. Хар бир фукароларимиз чиндилдан Ватан га кулидан келганча хизмат килиши кк.


Тошкент вилояти Бўстонлиқ туманида от спортига ихтисослашган МЧЖга ажратилган 25,4 гектар ер майдонини 1 млн. 500 минг АҚШ долларига сотишни режалаштирган шахс қўлга олинди. Тошкент вилоятининг Зангиота, Наманган вилоятининг Косонсой ва Фарғона вилоятининг Қува туманларида ҳам ноқонуний ер сотиш билан боғлиқ ҳолатлар фош этилди.\nДХХ Тошкент, Наманган ва Фарғона вилоятларида ноқонуний ер сотиш ҳолатларига чек қўйди. Бу ҳақда Давлат хавфсизлик хизмати матбуот хизмати Kun.uz’га хабар берди.\nМаълум қилинишича, 2018 йил Тошкент вилояти Бўстонлиқ тумани ҳокимининг қарорига мувофиқ от спортига ихтисослашган МЧЖга меҳмонхона, коттежлар, отхона, ветеринария блоки, манеж, очиқ ва ёпиқ турдаги плац қуриш учун 25,4 гектар ер майдони ажратилган.\nМазкур МЧЖ таъсисчиси амалда ҳеч қандай иш бажармасдан, аксинча ўзининг маклер таниши билан келишган ҳолда ушбу ер майдонини бошқа бир фуқарога 1 млн. 500 минг АҚШ долларига сотишни режалаштиради.\nБошқа бир ҳолатда, Тошкент вилоятининг Зангиота ва Тошкент туманларида истиқомат қилувчи 3 нафар шахс ўзганинг номида бўлган МЧЖга 2019 йил Зангиота тумани ҳокими қарори билан юқори технологик иссиқхона қуриш учун ажратилган 2 гектар ер майдонининг 1,5 гектарини бошқа бир фуқарога расмийлаштириб, эгалик ҳуқуқини олиб бериш эвазига ундан 150 минг АҚШ доллари талаб қилишади.\nШунингдек, Зангиота туманида яшовчи, муқаддам судланган шахс 2018 йил деҳқончилик билан шуғулланмоқчи бўлган фуқарога мазкур туман ҳокимининг қарори асосида ажратилган 35 сотих ер майдонини бошқа бир фуқарога 80 сотих, дея алдаб, унга ҳокимият ва кадастр идораларида юқори лавозимларда ишловчи танишлари орқали эгалик ҳуқуқини олиб беришини ваъда қилади. Бунинг учун эвазига 160 минг АҚШ доллари сўрайди.\nБир вақтнинг ўзида Наманган вилояти Косонсой туманидаги пахта ва ғалла етиштиришга ихтисослашган кластер бош агрономи ҳамда пахтачилик билан шуғулланувчи фермер хўжалигининг иш бошқарувчиси вазифаларида фаолият юритувчи шахс ўзганинг ишончига киради. Унга иссиқхона ва дала дўкони қуриши учун мазкур фермер хўжалиги ер майдонидан 2,1 гектарни мансабдор танишлари орқали унинг номига расмийлаштириб бериш эвазига 55 минг АҚШ доллари талаб қилади.\nДХХнинг Наманган вилояти бўйича бошқармаси ходимларининг вилоят прокуратураси ҳамда Департаментнинг ҳудудий бошқармаси вакиллари билан ҳамкорликда ўтказган тезкор тадбирида, у 45 минг АҚШ доллари ва 106 млн. сўм пул маблағини олган вақтида ашёвий далиллар билан ушланди.


INTERNATIONAL BUSINESS SYSTEM КОМПАНИЯСИ БИЛАН МУЗОКАРАЛАР ХУСУСИДА\nЖорий йилнинг 29-октябр куни BMB Trade Group компаниясининг Кузатув Кенгаши Раиси Бекзод Маматқулов International Business System Компанияси Бош директори Атиф Насеем бошчилигидаги покистонлик делегациясини қабул қилди.\nДастлаб Бекзод Маматқулов компания фаолияти ҳақида қисқача маълумот бериб, ҳозирги кундаги чет эллик ҳамкорлар билан биргаликда амалга оширилаётган лойиҳаларда алоҳида тўхталиб ўтди. Сўнг IBS компаниясининг рағбари бошқараётган компанияси хусусида тақдимот ўтказиб BMB Trade Group билан ҳамкорлик қилиш ҳар иккала томонга ҳам бирдек фойдали бўлишини такидладилар.\nУчрашув якунида томонлар Ўзбекистондан қишлоқ-хўжалик маҳсулотларини Покистон Ислом Республикасига экспорт қилиш ҳамда Покистон маҳсулотларини Ўзбекистонга импорт қилиш масалалари муҳокама қилинди. Жумладан, мамлакатимиздан Покистонга мош, ловия каби дуккаклик маҳсулотларини экспорт қилиш масаласи кенгроқ кўриб чиқилди ҳамда икки томонлама манфаатли бўлишини алоҳида такидладилар.\nШунингдек, томонлар ўртасида музокоралар конструктив ва дўстона руҳда ўтди.


Трамп 5G учун жанг бошлади — Minbar\nТрамп 5G учун жанг бошлади\n17 май 12:10 3 дақиқада ўқийсиз Янгиликлар\nФото: Washngton Post\nДональд Трамп Хитой билан савдо урушида довни янада оширди ва бира тўла янги фронтда – 5G телекоммуникация тармоғи жаҳон бозорида ҳукмронлик учун жанг бошлади.\nАҚШ президенти 16 май куни АҚШ компьютер тармоқларини “хорижий душманлар"дан ҳимоя қилиш учун фавқулодда вазият эълон қилди. Қарор АҚШ манфаатларига таҳдид сифатида кўрилган хорижий телеком компаниялари маҳсулотларини АҚШга импорт қилишни тақиқлайди. Буйруқда аниқ бир компания номи айтилмаган бўлса ҳам, таҳлилчилар Хитойнинг Huawei ва ZTE компаниялари назарда тутилган деб ишонишади.\nТрамп қарорни имзолаши билан АҚШ савдо вазирлиги Huawei ва унинг 70 шўъбасини қора рўйхатга киритди. Энди Huawei АҚШ етказиб берувчиларидан нимадир харид қилиши учун махсус рухсатнома олиши керак, АҚШ бозорида Huawei маҳсулотлари эса исталган пайтда тақиқланиши мумкин.\nХитой Трампни давлат хавфсизлигини баҳона қилиб, Хитойнинг АҚШдаги савдо манфаатлари илдизига болта ураётганликда айблаб, бу қарорга қарши жавоб чораларини кўришини маълум маълум қилди.\nHuawei 5G тармоқларига ўтиш бошланаётган бир пайтда бу тармоқлар учун зарурий қурилмаларни етказиб берувчи дунёда энг илғор компания ҳисобланади.\nАҚШ ҳукумати аллақачон давлат органларида Huawei маҳсулотларидан фойдаланишни чеклаган, иттифоқчи давлатларни ҳам бу компания маҳсулотларидан фойдаланмасликка ундаб келади. Австралия ва Янги Зеландия Huawei 5G қурилмаларидан фойдаланишни тўхтатган.\nАҚШ ҳукумати нега бундай босим ўтказмоқда?\nАҚШ ҳукуматини ташвишга соладиган илк сабаб – Huawei асосчиси Рен Женгфейнинг Хитой армиясига алоқадор шахс бўлганидир. АҚШ уни Хитой жосуслик хизматларига алоқаси бор деб ҳисоблайди.\nМобил алоқа воситалари учун муҳим қисмларни етказиб берар экан, Huawei айни шу алоқа воситалари орқали маълумот алмашинувини кузатиш, яъни, жосуслик қилиш имкониятига эга бўлади. У исталган пайтда, дейлик, қандайдир зиддиятли вазиятларда бу имкониятдан қарши томонни шантаж қилиш учун фойдаланиши мумкин. Масалан, алоқани ишдан чиқариш орқали автоном автомобиллардан тортиб, уйдаги ҳар бир коммуникация тармоғи, яъни кўплаб қурилмаларни интернетдан узиб қўйиши мумкин.\nАҚШни хавотирга солган яна бир сабаб – Хитойнинг 2017 йили қабул қилинган миллий жосуслик қонунидир. Бу қонунга кўра Хитой ташкилотлари миллий жосуслик ишларида ҳукуматни қўллаб-қувватлаши шарт.\nАна шу қонун чиқиши билан АҚШ, Австралия ва Янги Зеландия 5G тармоқлари учун Huawei ускуналаридан фойдаланадиган маҳаллий фирмаларни блоклаб қўйди.\nБу давлатлар жосуслик ишларида яқиндан ҳамкорлик қилувчи “Беш кўз” гуруҳининг учтасидир. Тўртинчи аъзо Канада ҳам Huawei билан муносабатини қайта кўриб чиқмоқда.\nШунингдек, Европанинг бир қатор давлатлари телеком операторлари ҳам Huawei қурилмаларини ўз тармоқларидан чиқариш масаласини кўриб чиқаяпти.\n"Huawei"нинг муносабати қандай: компания ўзининг Хитой ҳукумати билан алоқаси борлигини рад қилиб келади. Huawei бу можароларнинг хавфсизликка алоқаси йўқлиги, ҳаммаси компанияни бизнес рақобатда синдириш учун қилинаётганини таъкидлайди.\nБошқа давлатларнинг муносабати қандай: Буюк Британия бош вазири Тереза Мей ўтган ойда Huawei маҳсулотларидан 5G телеком тармоқларида фойдаланишни маъқуллаган. Аммо сиздирилган айрим хабарларга кўра ҳукуматдаги беш вазир бош вазирнинг қароридан норози бўлган.\nФранция, Германия ва Белгия Huawei маҳсулотларини коммуникация тармоқларига ўрнатишни тақиқлади.\nЎзбекистон Хитой шпионажи гумонига нима дейди: нима ҳам дерди, бошқа иложи йўқ. Хитой компаниялари ўзбек телекоммуникациясини аллақачон забт этган ва деярли монопол мавқега эга. Хусусан, Ўзбекистон 5G тармоғини Huawei ёрдамида ривожлантирмоқчи. АҚШ ёки бошқа ривожланган давлатлардан фарқли ўлароқ, Ўзбекистон Хитойсиз телекоммуникация тизимини ривожлантира олмайди, бунга на интеллектуал, на моддий, на техник имконияти мавжуд.\nАҚШ Хитой Huawei


17 НАФАР ЎЗБЕКИСТОНЛИК ЯПОНИЯДА ТАҲСИЛ ОЛАДИ\nЯпония 17 нафар ўзбекистонликка ушбу юртда ўқиши учун грант ажратди. 1999 йилдан бери 311 киши грант соҳиби бўлган.\nЯпония ҳукумати 2019 йилда ўзбекистонлик 15 нафар магистр ва 5 нафар докторнинг ушбу юртда таҳсил олиши учун 262 миллион иен (2,38 миллион АҚШ долларига яқин) ажратди. Бу ҳақда Япониянинг Тошкентдаги элчихонаси хабар берди.\n“Газета.uz”хабарига кўра, 5 июль куни Инвестициялар бўйича давлат қўмитаси раиси ўринбосари Шуҳрат Вафоев ва Япония элчиси Нобуаки Ито «Кадрлар тайёрлаш учун стипендия ажратиш» (JDS) лойиҳаси бўйича ноталар алмашинувини имзоладилар.\nJDS дастури ёш давлат хизматчиларига япон олий ўқув юртларида масгистрлик ёки докторлик даражасини олиши учун молиявий ёрдам беради. Лойиҳа ишга тушган 1999 йилдан бери Японияда ўзбекистонлик 311 талаба илмий даража олди.


Ўзбекистонда коронавирус беморлари учун тайёрланган койкалар миқдори очиқланди | Qalampir.uz\nЎзбекистонда коронавирус беморлари учун тайёрланган койкалар миқдори очиқланди\nЖамият\t25 Сентябрь 18:39 8211\nЎтган давр мобайнида Ўзбекистонда коронавирусга чалинган беморларни қабул қилишга мўлжалланган 120 та муассаса, уларда 21 минг кишилик ўринлар тайёрланди. Уларда 2 мингдан ортиқ реанимацион ўринлар мавжуд. Бундан ташқари, беморлар шифохоналарга етиб боргунга қадар уларнинг ҳолатини аниқлаш мақсадида саралаш ва тақсимлар марказлари ташкил этилган. Бу ҳақда Ўзбекистон Республикаси Бош вазири ўринбосари Беҳзод Мусаев маълум қилди.\n“Касалланиш ҳолати ортиб бораётган вақтнинг ўзида, ёз ойларида тўртта саралаш марказлари ташкил этилган эди. Бунга нафақат Соғлиқни сақлаш тизимидаги, балки ҳуқуқни муҳофаза қилиш органлари қошидаги тиббиёт муассасалари ҳам жалб қилинди. Мудофаа вазирлиги, Ички ишлар вазирлиги, ДХХ ҳузуридаги госпитал ва улардаги тиббиёт салоҳияти асосида саралаш марказлари жамланди. Уларда ташкил этилган ўринлар 2400 тага етди. Бундай марказлар вилоятларда ҳам очилди. Ҳозирги кунда уларнинг сони 31 тага етган. Уларда қарийб 10 минг ўрин тайёрланган. Уларнинг барчаси кислород концентраторлари билан таъминланмоқда”.\nМусаевга кўра, аввал ИВЛ жиҳозлари бармоқ билан санарли бўлиб, улар айрим тиббиёт муассасаларининг жонлаштириш ёки жарроҳлик бўлимларида бўлган, холос. Ўтган давр оралиғида эса 800 та ИВЛ жиҳозлари келтирилган. 1 500 га яқин сипап, 4 000 мингдан ортиқ кислород концентраторлари, 1 000 га кардиомонитор харид қилинган.\nБош вазир ўринбосарининг қайд этишича, бугунги кунда республикаси коронавирусга чалинган беморларни даволашга ихтисослашган шифохоналардаги жонлантириш бўлимларининг барчаси деярли тўлиқ сифатли хизмат кўрсатишга шай ҳолатга келтирилган.\nЭслатиб ўтамиз, аввалроқ, коронавирусга қарши кураш штаби аъзоси Барно Абдусаматова Ўзбекистон пандемиянинг иккинчи тўлқинига тайёрлигини, COVID-19 инфекцияси билан касалланган беморларни даволаш учун 114 та муассасада 19 346 та ўрин ташкил этилгани, яна 10 мингга яқин қўшимча захира шифо ўринлари тайёрлаш ишлари олиб борилаётгинини маълум қилган.\nБеҳзод Мусаев Коронавирус Ўзбекистонда\n17 Октябрь 14:14 61425\n17 Октябрь 09:05 46582\n17 Октябрь 23:58 37635\n18 Октябрь 12:10 36655\n17 Октябрь 17:15 31795


Расулуллоҳнинг бошқа қабилаларни даъват қилишлари\n7 йил аввал 1443 siyrat.uz\nПайғамбар алайҳиссаломнинг динга даъват этишлари диллари такаббурлик ва манманлик иллати билан қорайган Қурайш мушриклари томонидан қаттиқ қаршиликка учради. Расулуллоҳ араб қабилаларининг мавсумий савдо-сотиқ ва фахрланиш мусобақаларини ўтказиш йиғинларида улардан Ислом динини тарқатиш учун ҳимоясига олишларини сўрардилар. Баъзи қабилалар назокат билан, баъзилари зса қўполлик билан рад этишар, лекин ҳеч ким каззоб Мусайлима*нинг бани Ҳанифа жамоасидек қабиҳлик қилган эмас. Омир жамоаси Пайғамбар алайҳиссаломга иймон келтиришни, лекин у кишидан кейин ўзлари ҳаммага бош бўлишни талаб қилишарди. Расулуллоҳ бу Аллоҳнинг измидаги иш эканини, ким етакчи бўлишини унинг ўзи истаган кишига насиб этажагини ётиғи билан тушунтирдилар.\nМакка билан Шом орасидаги Ясриб (Мадина) халқи Байтуллоҳни тавоф этгани келиб туришарди. Ясриблик Авс ва Хазраж уруғлари қариндош бўлишса-да, ўрталарида аҳиллик йўқ, муттасил ёвлашиб, уруш-жанжал чиққани-чиққан эди. Улар билан бани Қайнуқо, бани Қурайза, бани Назир каби яҳудий қабилалари бирга яшашарди. Араблар улар билан урушиб, ғалаба қозонишганда мағлубиятга учраган яҳудийлар яқин орада дунёга келадиган Пайғамбар ҳақида сўзлашиб, уларни қўрқитишарди. Арабларнинг орасида ихтилоф туғилиб, аҳиллик йўқолгач, душманлари бўлган яҳудийлар билан иттифоқ тузишди. Авс қабиласи билан бани Қурайза, Хазраж билан бани Назир ҳамда бани Қайнуқо ўрталарида дўстлик шартномалари имзоланди. Буос уруши Авс қабиласи билан Хазраж қабиласи ўртасидаги сўнгги қирғин бўлиб, бу жангу жадалда иккала томон оқсоқолларининг кўпи қирилиб кетди. Хазраж бошлиқларидан Абдуллоҳ ибн Убай ибн Салул, Авсдан Роҳиб ибн Омиргина тирик қолишди. Оиша разияллоҳу анҳунинг фикрича, Аллоҳ бу урушни Муҳаммад алайҳиссалом учун келтириб чиқарган. Авс қабиласидагиларнинг кўнглида Хазражга қарши курашда қурайшлар билан бирлашиш фикри туғилди. Улар Иёз ибн Муоз, Абул Ҳайсар Анас ибн Рофиъ билан бирга бир гуруҳ одамни элчи қилиб юборишди. Элчилар Маккага етиб келишганда Расулуллоҳ: «Сизлар ўтиниб келган ишдан кўра фойдалироқ нарсани қабул қилсангиз, ёлғиз Аллоҳга ишонсангиз, унга ширк келтирмасангиз бўлмайдими? Мен Аллоҳ томонидан барча халқларга юборилган Пайғамбарман», дедилар ва Қуръон оятларидан ўқиб бердилар. Иёз ибн Муоз ҳамроҳларига: «Худо ҳақи, чиндан ҳам бу биз истаб келган ишдан кўра яхшироқ экан-ку», деди. Абул Ҳайсар унга тош отиб: «Овозингни ўчир, биз бу ерга Муҳаммаднинг гапини эшитгани эмас, бутунлай бошқа иш билан келганмиз», деди. Иёзнинг дами ичига тушиб кетди, бошқалардан ҳам чурқ этган садо чиқмади.\n*Каззоб Мусайлима — дастлаб Исломга кирган, кейин муртад бўлиб пайғамбарлик даъвосини қилган ямомалик кимса.\nАнсорларнинг мусулмон бўла бошлаши


Халқ таълими тизимидаги муаммолар вазирлик томонидан ҳал этилмоқда – Telegraph\nХалқ таълими тизимидаги муаммолар вазирлик томонидан ҳал этилмоқда\nХалқ билан мулоқот ва инсон манфаатлари 6 / 11 / 2018 November 06, 2018\nХалқ билан мулоқот ва инсон манфаатлари 6 / 11 / 2018\nХалқ таълими вазирлигида жисмоний ва юридик шахслардан тушаётган мурожаатлар вақтида назоратга олиниб, қонун доирасида ҳал этилмоқда. Вазирликнинг мурожаатлар билан ишлаш бўлими бошлиғи, Халқ таълими вазири маслаҳатчиси Ғайрат Шоумаров билан суҳбатимиз шу мавзуда бўлди.\n— Ҳар бир мурожаат ортида инсон тақдири ётади. Вазирлик шу нуқтаи назардан барча аризаларни қонуний ҳал этишга интилмоқда. Мурожаатлар келиб тушган вақтидаёқ, мазмунан ўрганилиб, тегишлилиги бўйича вазирлик ва идораларга юборилмоқда, — дейди ў.Шоумаров. — Масъул ходимлар шикоят ва аризаларни “Жисмоний ва юридик шахсларнинг мурожаатлари тўғрисида”ги қонунда белгиланган муддатларда кўриб чиқиб, натижаси ҳақида ёзма маълумот бермоқда. Қонуннинг 4-моддасида мурожаатлар ёзма ва оғзаки шаклда, 5-моддасида ариза, таклиф ёки шикоят кўринишида бўлиши мумкинлиги белгиланган. 18-моддада фуқаролар мурожаатини кўриб чиқиш муддати келтирилган.\nАриза ёки шикоятлар масалани моҳиятан ҳал этиши шарт бўлган давлат органига тушган кундан эътиборан бир ой муддатда, қўшимча ўрганишни ва текширишни талаб этмайдиган ариза ёки шикоятлар эса ўн беш кундан кечиктирмай кўриб чиқилади.\nАриза ёки шикоятни кўриб чиқиш учун текшириш ўтказиш, қўшимча материаллар талаб қилиб олиш ёки бош¬қа чора-тадбирлар кўриш зарур бўлса, муддати тегишли давлат органи раҳбари томонидан истисно тариқасида узоғи билан бир ойга узайтирилиши мумкин. Бу ҳақда мурожаат этувчига маълум қилинади.\nТизимдаги ноқонуний ишлар, адолатсизликлар тўғрисида тезкор маълумот олиш ва шаффофликни таъминлаш мақсадида вазирликнинг 10-06 рақамли ишонч телефони ишлаб турибди.\n— Жорий йилнинг ўтган даври мобайнида Халқ таълими вазирлигига фуқаролардан нечта мурожаат келиб тушди, уларнинг қанчаси ижобий ҳал этилди? Ҳудудлар кесимида таҳлил қилинганда вазият қандай?\n— Айни пайтда республикамизда 9691 та умумий ўрта таълим мактаби мавжуд. Уларда 408 135 нафар педагог ходим фаолият юритиб, 5 821 861 нафар ўқувчи таҳсил олмоқда. Контингентнинг катталигини инобатга олсак, Халқ таълими вазирлигига, жойлардаги халқ таълими бошқарма ва бўлимларига тушаётган мурожаатлар тўғрисида қисман бўлса ҳам тасаввур ҳосил қиламиз. Тизимда турли муаммолар юзасидан бевосита фуқароларни қабул қилиш ҳам йўлга қўйилди. Шу билан бирга барча ҳудудлардаги педагог ходимлар, ота-оналарнинг мурожаати тингланмоқда. Қувонарлиси, кўплаб юртдошларимиз турли таклиф ва мулоҳазаларини ҳам билдирмоқда.\nАгар мурожаатлар географиясига қарайдиган бўлсак, Тошкент шаҳри ва Тошкент, Қашқадарё вилоятидан нисбатан кўп мурожаат келиб тушган. Шу йилнинг август-сентябрь ойларида Халқ таълими вазирлигига келган 346 та мурожаатнинг 134 таси (38 фоиз) Тошкент шаҳри, 83 таси (24 фоиз) Тошкент вилояти, 23 таси эса (7 фоизи) Қашқадарё вилоятига тўғри келади. Бу жами шикоятларнинг 68,6 фоизини ташкил этади.\nМурожаатларни мазмунан таҳлил қилсак, уларда асосан ўқитувчилар фаолиятидан норозилик, ўқитувчи ва ўқувчи ўртасидаги тушунмовчилик, таълим муассасаси раҳбари, яъни мактаб директорлари, ўринбосарларида муомала маданиятининг етишмаслиги, таълим муассасасидаги шарт-шароитнинг қониқарсизлиги каби муаммолар кўтарилган.\nМактаб раҳбари фаолиятидан (мактаб директори, туман, шаҳар халқ таълими бўлими мудирлари) норози бўлиб, бу ердаги носоғлом психологик муҳитдан шикоят қилганлар сони таҳлил этилганда республикада Тошкент вилояти биринчи ўринда экани кўзга ташланди. Жами мурожаатларнинг 34 таси (9,8 фоизи) шу мазмунда. Бу Тошкент вилоятидан тушган барча аризаларнинг 41 фоизини ташкил қилади. Кейинги ўринда Тошкент шаҳри (20 та — 5,7 фоиз) турибди. Қашқадарё вилоятида шу мазмундаги шикоятлар жами мурожаатларнинг 35 фоизини ташкил қилади.\nАйрим мурожаатлар мавсумий характерга эга. Жумладан, август ойида аксарият ота-оналар фарзандини мактабга жойлаштириш масаласини кўтарган. Мисол учун, Тошкент шаҳридаги мурожаатларнинг 35 фоизи (47 та) фарзандини мактабга жойлаштириш ва мактабдан мактабга кўчириш масалалари бўйича бўлган. 18 фоизи (63 та) лавозимидан бўшатилганлик, ишга қайта тиклаш ва ишга жойлаштириш масаласида. Бу мавзуда Жиззах (85 фоиз), Хоразм (40 фоиз), Қашқадарё вилояти (34 фоиз) етакчи эканини кўриш мумкин.\nФуқаролар мурожаатини ҳал этишда “Устоз овози” — ўқитувчиларнинг шикоятини қабул қилувчи виртуал инспекторга келиб тушган аризаларга ҳам алоҳида эътибор қаратилмоқда.\nШундай мурожаатлардан бири август ойида фуқаро Ольга Ким томонидан бўлди. Аризада 2017-2018 ўқув йили сўнгида Миробод туманидаги 31-мактаб директори Нурия Семмарининг ноҳақ ишдан бўшатилгани айтилиб, Халқ таълими вазирлигидан бу ҳолатни атрофлича ўрганиб чиқиш сўралган. Ўрганиш натижасида ҳақиқатан ҳам мактаб раҳбари лавозимидан ноҳақ бўшатилгани аниқланди. Педагогик фаолияти давомида самарали ишлагани ва юқори натижаларга эришгани инобатга олиниб, Нурия Семмари лавозимига қайта тикланди.\nВобкент туманидаги 1-мактабда чет тили сифатида асосан немис тили ўқитилган. Лекин ота-оналар томонидан мазкур таълим масканида инглиз тили ўқитилиши сўралган. Шу боис мактабнинг немис тили фани ўқитувчиси Феруза Жўраева мактабда немис тилини ўқитишни сақлаб қолишни сўраб мурожаат қилди. Унинг айтишича, 10 нафар немис тили мутахассиси ишсиз қолади. Мурожаат ўрганиб чиқилиб, мактабда немис тили асосий тил сифатида сақлаб қолинди. Айни пайтда мазкур таълим маскани немис тилига ихтисослаштирилган давлат умумтаълим мактабига айлантирилмоқда. Шунингдек, ўн нафар немис тили фани ўқитувчисининг дарс соати сақлаб қолинди. Бундан ташқари, ҳудуддаги мактабгача таълим муассасаларида ҳам тарбияланувчиларга немис тилини ўргатиш белгиланди. Қолаверса, ота-оналар хоҳиши ҳам эътиборга олиниб, 2-синфдан инглиз тили ҳам иккинчи хорижий тил сифатида ўқитилмоқда.\n— Муаммоларнинг келиб чиқиш сабаби кўпроқ қайси омилларга боғлиқ бўлмоқда?\n— Муаммоларнинг илдизи мактаб, таълим муассасасининг ўзи билан чекланмайди. Унинг ижтимоий-иқтисодий, маънавий, касбий, ҳуқуқий омиллари бор. Аввало, раҳбар кадрлар нотўғри танлангани ва лавозимга тайинлангани билан ҳам боғлиқ. Бу айрим ҳудуд бошқарма бошлиқларидан тортиб, шаҳар, туман халқ таълими бўлими мудири ва мактаб директорларининг ишига нолойиқлигини кўрсатмоқда. Баъзан иш бошлаганига 2-3 йил тўлмаган ёш ўқитувчилар ёки умуман мактаб соҳасида ишламаган шахслар директор лавозимига тайинланмоқда. Улар бу лавозимга тайёрми ёки йўқми, деган савол иккинчи даражали бўлиб қолмоқда.\nТизимдаги муаммоларнинг олдини олишда раҳбар кадрларни тўғри танлаш, таълимга зид бўлган мезонлардан фойдаланмаслик, иқтидорли ва етакчилик салоҳиятига эга ёшларни раҳбарликка тайёрлаб бориш, уларга мунтазам қисқа муддатли семинар, малака ошириш курсларини ташкил этиш лозим.\nЯхши ишлаётган раҳбарларни маънавий ҳамда моддий рағбатлантириш, бошқарув психологияси бўйича илмий тадқиқотлар олиб боришга эътиборни янада кучайтириш керак. Зеро, педагогика институтларида ва малака ошириш курсларида таълим менежментига эътиборни кучайтириш ҳамда шу йўналишда мутахассис кадрларни тайёрлаш замон талаби. Шу мақсадда Абдулла Авлоний номидаги халқ таълими тизими раҳбар ва мутахассис ходимларини қайта тайёрлаш ва малакасини ошириш институтида айнан раҳбарлик лавозимига номзодлар учун менежерлик курси ташкил этилмоқда.\nШунингдек, вилоятларда фуқароларга енгиллик яратиш, самарали мулоқотни таъминлаш мақсадида жойларда сайёр қабулларнинг ташкил этилиши режалаштирилмоқда.\n“Ma’rifat” мухбири Гулюз ОРИФЖОНОВА суҳбатлашди.


36 ёшли Жепаров терма жамоадаги фаолиятини якунламоқчи эмас - Zamin.uz\n09:27 / 08.09.2018\n36 ёшли Жепаров терма жамоадаги фаолиятини якунламоқчи эмас\nЎзбек футболи афсоналаридан бири – Сервер Жепаровнинг ҳали ҳам мухлислари кўп. Хабарингиз бўлса, тажрибали ярим ҳимоячи ҳозирги пайтда фаолиятини Қозоғистоннинг “Жетису” клубида давом эттиряпти.\nЎтган йили Эрон чемпионатида тўп суриб яхши таассурот қолдирган ўйинчи эндиликда қўшни қозоғистонлик мухлисларнинг ҳам меҳрини қозонишни мақсад қилган кўринади. Аммо у 36 ёшда эканлигини ҳам унутмаслик керак. Яна бир эътиборга молик томони шундаки, Ўзбекистон миллий терма жамоасининг бош мураббийи Эктор Купер уни дастлабки йиғинга таклиф қилмади.\n- Миллий терма жамоамизни тажрибали мураббий қабул қилиб олганидан жуда хурсандман. Унинг терма жамоага мени чақирмаганига келсак, ҳаммасини тўғри қабул қилиш керак. Ахир бош мураббий жамоага кимларни чақиришни ўзи ҳал қилади. Чунки ҳар бир мутахассиснинг ўйинни ташкил этиш борасида ўз ғоялари бўлади.\nБевосита ўзимга келсак, терма жамоадаги фаолиятимни тугатиш ниятим йўқ. Бу ўз навбатида клуб миқёсидаги фаолиятимга ҳам тааллуқлидир. Сабаби, ўзимни жуда яхши ҳис қиляпман. Шунинг эвазига тўп сурадиган клубим олдига қўйиладиган вазифаларни бажаришда фойдам тегиши мумкинлигига ишонаман. Мен буни “Истиқлол”да тўп суриб юрган чоғимда ҳам исботладим. Ушбу жамоа билан Осиё Чемпионлар лигаси чорак финалига чиқдим. “Замин” янгиликларини “Facebook”да кузатиб боринг\nСервер Жепаров: "Терма жамоадаги фаолиятимни якунлаш ниятим йўқ"\n8-09-2018, 14:55, Спорт\nЖепаров: "Терма жамоа сафига кириш учун бор кучимни сарф этаман"\n4-08-2018, 12:26, Спорт